
转讜住驻讜转



 诪讗讬 拽注讘讬讚. 讘讻讜诇讛 砖诪注转讬谉 爪''诇 诪讗讬 拽注讘讬讚 讟驻讬 诪讗讞专讬谞讬 讜讬砖诇诐 讻诇 讗讞讚 讞诇拽讜 讜讗讬谉 诇讜诪专 讚诇讬驻讟专 讚转谞讬讗 驻专拽 讛驻专讛 (诇拽诪谉 谞讗.) 讗讞讚 讛讞讜拽拽 讘讜专 诇讬' 讜讘讗 讗讞专 讜讛砖诇讬诪讜 诇注砖专讬诐 讜讘讗 讗讞专 讜讛砖诇讬诪讜 诇砖诇砖讬诐 讻讜诇诐 讞讬讬讘讬谉 讗注''讙 讚讘诇讗讜 讗讬讛讜 讛讜讛 诪转讛 诪讬讛讜 讘讝讛 爪专讬讱 诇讚拽讚拽 讜讻讬 讘砖讘讬诇 砖讛砖诇讬讱 讗讬砖 注抓 讘转讜讱 讗砖 讙讚讜诇讛 讬转讞讬讬讘 讛讗 诇讗 讚诪讬 讗诇讗 诇讗讞讚 砖讞讜驻专 讘讜专 讬' 讜讘讗 讗讞专 讜讛砖诇讬诪讜 诇讬''讗: 讻讜诇谉 驻讟讜专讬谉. 讜讘讬砖 诇专讗砖讜谉 讻讚讬 诇讛诪讬转 讚讘砖讗讬谉 讘讜 讻讚讬 诇讛诪讬转 讗驻讬诇讜 诇专讘谞谉 讗讞专讜谉 讞讬讬讘 讻讚诪讜讻讞 讘驻' 讻诇 讛谞砖专驻讬谉 (住谞讛讚专讬谉 讚祝 注讞.): 讬砖诇讬诪谞讛. 讘注诇 讛讘讜专 讬砖诇诐 讗讬谉 诇讚专讜砖 讬砖诇诐 讬砖诇讬诐 讗讘诇 讬砖诇诪谞讛 诪砖诪注 砖讛讘讛诪讛 注爪诪讛 讬砖诇诐 讜讝讛 讗讬 讗驻砖专 砖讻讘专 诪转讛 诇驻讬讻讱 讬砖 诇讚专讜砖 讬砖诇讬诪谞讛: 诇讗 讬砖诇诐. 讗注''讙 讚拽专讗 讘砖讜诪专 砖讻专 讻转讬讘 讚驻讟讜专 诪讗讜谞住讬谉 诪''诪 诪讚讻转讬讘 注讚 讛讟专驻讛 诇讗 讬砖诇诐 讬砖 诇诇诪讜讚 讚讛讬讻讗 讚讬砖诇诐 诇讗 讬砖诇诐 讻诇讜诐 讘砖讘讬诇 讛讟专驻讛 注爪诪讛: 讛讗 诪砖讜诐 讚诪诪讬诇讗 讻讜'. 讻诇讜诪专 诪讞讚 诪讬谞讬讬讛讜 诇讗 讗转讬讗 讗讘诇 诪转专讜讬讬讛讜 讗转讬讗 讘诪讛 讛爪讚 讜诇讗 讞砖 诇讛讗专讬讱 讜诇讚拽讚拽 讘讝讛: 诇讗 谞爪专讻讗 讗诇讗 诇驻讞转 谞讘讬诇讛. 讗注''讙 讚讘驻' 讛诪谞讬讞 (诇拽诪谉 诇讚.) 讗诪专讬谞谉 讻讬讞砖讛 讻砖注转 讛注诪讚讛 讘讚讬谉 诪砖讜诐 讚拽专谞讗 讚转讜专讗 拽讘讬专讗 讘讬' 讛转诐 诪砖讜诐 讚诇讗 诪转讛 讜讬砖 诇讜 诇讛诪转讬谉 注讚 砖转转专驻讗 讗讘诇 讛讻讗 诪讬讚 讛讬讛 诇讜 诇诪讜讻专讛: 

专讘讬谞讜 讞谞谞讗诇

驻讬' 诪专讘讛 讘讞讘讬诇讜转 诪专讘讛 讞讘讬诇讬 注爪讬诐 诇讞讝拽 讛讚诇讬拽讛 讜讗拽砖讬' 讜讻讬 讗讬谉 诪讻砖讬专 诪拽爪转 谞讝拽 讜讞讬讬讘 讘讻诇 讗诇讗 讝讛 讜讛转谞讬讗 讞诪砖讛 砖讬砖讘讜 注诇 住驻住诇 讗讞讚 讜诇讗 砖讘专讜讛讜 讜讘讗 讗讞专 讜讬砖讘 注诪讛谉 讜砖讘专讜 讗讞专讜谉 讞讬讬讘. 讜讗转讬谞谉 诇讚讞讜讬讛 讻讚讚讞讬谞谉 诪住专 砖讜专讜 诇讛' 讘谞讬 讗讚诐 讜诪专讘讛 讘讞讘讬诇讜转 讜讗讜拽讬诪谞讗 讚讝讙讗 诪讬讝讙讗 讜讘诇讗 讗讬讛讜 诇讗 诪讬转讘专 诪讛讜 讚转讬诪讗 讻讞讜 诇讗讜 讻讙讜驻讜 讚诪讬 拽诪"诇.



讗讜拽讬诪谞讗 诇讛讗 讚转"专 讛讻砖专转讬 诪拽爪转 谞讝拽讜 讻讜' 讻专讘谞谉 讜讚诇讗 讻专讘讬 讜讗拽砖讬' 讜讛转谞讬讗 讛讻讜讛讜 注砖专讛 讘谞讬 讗讚诐 讘注砖专讛 诪拽诇讜转 讘讬谉 讘讘转 讗讞转 讘讬谉 讘讝讛 讗讞专 讝讛 [讜诪转] 驻讟讜专讬谉 专' 讬讛讜讚讛 讘谉 讘转讬专讗 讗讜诪专 讗讞专讜谉 砖拽讬专讘 诪讬转转讜 [讞讬讬讘] 讛谞讛 专"讬 讘谉 讘转讬专讗 住讘专 讛诪讻砖讬专 讘诪拽爪转 谞讝拽 讞讬讬讘 讘讻讜诇讜 谞讜拽诪讬讛 诇讚讬讚讬讛 讜诪驻专拽讬谞谉 讚讞讬谞谉 诇讛 诪讬讞讬讚讗讛 讜诪讜拽诪讬谞谉 诇讛 讻专讘讬诐 砖驻讬专 讗讘诇 诇讚讞讜讬讛 诪专讘谞谉 讜诇讜拽诪讛 讻专' 讬讛讜讚讛 讘谉 讘转讬专讗 讚讛讜讗 讬讞讬讚 诇讗:



驻讬住' 讞讘转讬 讘转砖诇讜诪讬 谞讝拽讜. 讚讬讬拽讬谞谉 诪诪转谞讬' 砖讗讬谞讜 讞讬讬讘 讘讻诇 讛谞讝拽 讗诇讗 讘转砖诇讜诪讜 讻讙讜谉 讛讗 讚转谞讬讗 转砖诇讜诪讬 谞讝拽 诪诇诪讚 砖讛讘注诇讬谉 诪讟驻诇讬谉 讘谞讘讬诇讛 讜讗驻拽讛 专' 讗诪讬 诪诪讻讛 [谞驻砖] 讘讛诪讛 讬砖诇诪谞讛 讚专讬砖 讘讬讛 讬砖诇讬诪谞讛.



专讘 讻讛谞讗 诪驻讬拽 诇讛 诪讛讗 讛讟专驻讛 诇讗 讬砖诇诐 讻诇讜诪专 诪讛 砖讛讬转讛 砖讜讛 注讚 砖谞注砖讬转 讟专驻讛 诇讗 讬砖诇诐 专讘 讞讝拽讬讛 讗诪专 讜讛诪转 讬讛讬讛 诇讜 诇谞讬讝拽.



讜讻谉 转谞讗 讚讘讬 讞讝拽讬讛. 讜讗住讬拽谞讗 讗讬 住诇拽讗 讚注转讱 谞讘讬诇讛 讚诪讝讬拽 讛讜讬 诇讬讻转讜讘 专讞诪谞讗 砖诇诐 讬砖诇诐 砖讜专 转讞转 讛砖讜专 讜诇讬砖转讜拽 讜讛诪转 讬讛讬讛 诇讜 诇诪讛 诇讬 砖"诪 诇谞讬讝拽.





专砖讘"讗

讜讗诪专 专讘 驻驻讗 讻讙讜谉 驻驻讗 讘专 讗讘讗. 讻诇讜诪专 砖讛讬讛 注讘 讘讬讜转专 驻讬' 专砖讘"诐 讝"诇 讚诪砖"讛 谞拽讟 驻驻讗 讘专 讗讘讗 诇驻讬 砖讛住驻住诇讬谉 诪讜砖讗诇讬谉 讛谉 诪谉 讛住转诐 诇讬砖讬讘讛 诇住转诐 讘谞讬 讗讚诐 讗讘诇 诇讗 诇注讘讬诐 讘讬讜转专 讻诪讜 驻驻讗 讘专 讗讘讗 讜诇驻讬讻讱 讗诐 讬砖讘讜 注诇讬讜 砖讗专 讘谞讬 讗讚诐 讜砖讘专讜讛讜 驻讟讜专讬谉 讻诪转讛 诪讞诪转 诪诇讗讻讛 讜讻谉 诪注砖讛 讘讗 诇讬讚讜 讜驻讟专诐 讗讘诇 讗诐 讬砖讘 注诇讬讜 驻驻讗 讘专 讗讘讗 讜讚讻讜转讬讛 讞讬讬讘 讜诇驻讬 讚讘专讬 讛专讘 讝"诇 讛讗 讚讗诪专讬谞谉 讚讗诪专讬 诇讬讛 讗讬 诇讗讜 讗转 讛讜讛 讬转讘讬' 驻讜专转讗 讜拽讬讬诪讬' 诇诪讛 诇讛讜 诇诪讬诪专 讛讻讬 讚诪砖诪注 砖讗诇讜 谞砖讘专 诪讞诪转 讬砖讬讘转诐 讛讬讜 讞讬讬讘讬诐 讜讛讗 讗讬谞讛讜 讘专砖讜转 讬转讘讬 讘讬讛 讜诇讬转 诇讛讜 诇诪讬拽诐 诪讬谞讬讛 讜讗诐 谞砖讘专 驻讟讜专讬谉 讜诇驻讬讻讱 谞爪讟专讱 诇讜诪专 诇驻讬 驻讬专讜砖讜 砖诇 讛专讘 讝"诇 讚讘讻诇讛讜 讗讬谞讱 谞诪讬 讻驻驻讗 讘专 讗讘讗, 讗讘诇 专"转 讗讞讬讜 讝"诇 驻讬专砖 讚讻讜诇谉 讬砖讘讜 讘讜 砖诇讗 讘专砖讜转, 讚讗讬谞讜 诪讜砖讗诇 诪谉 讛住转诐 讗驻讬诇讜 诇砖讗专 讗谞砖讬诐, 讜诇讗 谞拽讟 驻驻讗 讘专 讗讘讗 讗诇讗 诇讗砖诪讜注讬谞谉 讚讟注诪讗 讚讘专讬讬转讗 诪砖讜诐 讚讻讞讜 讻讙讜驻讜 讻讚诪驻专砖讬谞谉 讘转专爪转讗 讚讘专讬讬转讗. 讜诇驻讬 驻讬专讜砖讜 谞爪讟专讱 诇讜诪专 讚专讘 驻驻讗 讚谞拽讟 驻驻讗 讘专 讗讘讗 讗讬讛讜 讛讜讗 讚拽讗 诪拽砖讛 讜诪转专抓 诇讛.





讜诇讬诪讗 诇讛讜 讗讬 诇讗讜 讗转讜谉 讘讚讬讚讬 诇讞讜讚讬 诇讗 诪讬转讘专 讻诇诇 诇讗 爪专讬讻讗 讚讝讙讗 诪讬讝讙讗 注诇讬讬讛讜. 讜诪转讜讱 讻讘讚讜 诇讗 讛讬讜 讬讻讜诇讬谉 诇拽讜诐 讜讗"转 讗"讻 讘讞讜驻专 讘讜 转砖注讛 谞诪讬 讜讘讗 讗讞专 讜讛砖诇讬诪讜 诇注砖专讛 讗诪讗讬 讞讬讬讘 诇讬诪讗 诇讬讛 诇专讗砖讜谉 讗讬 诇讗讜 讗转讛 讟驻讞 讚讬讚讬 诪讗讬 拽讗 注讘讬讚 诇讗 讛讬讗 讚讛讻讗 讛讜讛 诇讛讜 诇诪讬拽诐 讚讛讗 讗驻砖专 讗讘诇 讛转诐 诇讗 讛讜讛 诇讛讜 诇诪讬注讘讚 诪讬讚讬.





讗诇 转讬拽专讬 讬砖诇诪谞讛 讗诇讗 讬砖诇讬诪谞讛. 驻讬专讜砖 讗诇 转驻专砖 讬砖诇诪谞讛 讻讜诇讛 讻诇讜诪专 讞讬讛 转讞转 讝讜 讚讛讗 讘讚讬讚讛 拽讗 诪砖转注讬 讻诇讜诪专 讬砖诇诐 讗讜转讛 注爪诪讛 讜讗讬 讗驻砖专 讚讛讗 诪转讛, 讗诇讗 驻讬专讜砖 讬砖诇讬诪谞讛 讜诪讞诪转 讻讬谞讜讬 砖讘讬砖诇诪谞讛 拽讗 讚专讬砖 讛讻讬 讗讘诇 讘讻诇 诪拽讜诐 砖谞讗诪专 讬砖诇诐 讗讜 诪砖诇诐 诇讗 诪爪讬谞谉 诇诪讬讚拽 诪讬谞' 讻诇讜诐.





讛诪讗讬专讬

诪讬 砖讬爪讗 讗砖讜 讜讘讗 讗讞专 讜讛专讘讛 住诪讜讱 诇讜 讘讞讘讬诇讜转 讜谞转诇讻讚 讛讗砖 讘讞讘讬诇讜转 讜讬爪讗 诇砖讚讛 讗讞专 讜讛讝讬拽 讗诐 讛讚讘专 谞讬讻专 诇讘讬转 讚讬谉 砖讗祝 讘诇讗 讗讜转谉 讞讘讬诇讜转 讛讬讛 讛讗砖 讬讜爪讗 讜诪讝讬拽 讻诪讛 砖讛讝讬拽 讘注诇 讛讗砖 讞讬讬讘 讜讘注诇 讞讘讬诇讜转 驻讟讜专 讜讗诐 诇讗 讛讬讛 讛讗砖 讬讜爪讗 讗诇讗 砖讛讞讘讬诇讜转 讙专诪讜 讘注诇 讞讘讬诇讜转 讞讬讬讘 讜讘注诇 讛讗砖 驻讟讜专:



讞诪砖讛 讘谞讬 讗讚诐 砖讬砖讘讜 注诇 住驻住诇 讗讞讚 讜诇讗 砖讘专讜讛讜 讜讘讗 讗讞专 讜讬砖讘 注诇讬讜 讜谞砖转讘专 讗诐 讛讚讘专 谞讬讻专 诇讘讬转 讚讬谉 砖讗祝 讘诇讗 讬砖讬讘转讜 砖诇 讝讛 讛讬讛 谞砖讘专 驻讟讜专 讝讛 诇讙诪专讬 讜讛讗讞专讬诐 讞讬讬讘讬诐 讜讗诐 谞讻专 诇讛诐 砖诇讗 讛讬讛 谞砖讘专 讗诇讗 诪爪讚 讬砖讬讘转讜 砖诇 讝讛 讛讜讗 讞讬讬讘 讜讛讗讞专讬诐 驻讟讜专讬诐 谞讻专 诇讛诐 砖讘讬砖讬讘转讜 砖诇 讝讛 谞砖讘专 诇砖注转讜 讜诇讜诇讗 讬砖讬讘转讜 诇讗 讛讬讛 谞砖讘专 注讚 砖注讛 讗讜 砖转讬诐 讻诇诐 讞讬讬讘讬诐 讜讻谉 讬专讗讛 诇讬 讘砖讜专 讜讗砖 砖讛讝讻专谞讜 砖讗驻砖专 砖注诪讚讜 讛诐 讗讜 谞住转诇拽 讛讛讬讝拽 拽讜讚诐 砖讬讙讬注讜 诇讗讜转讛 砖注讛 讜讙讚讜诇讬 讛诪讞讘专讬诐 诪讞讬讬讘讬诐 讘讻讗谉 讝讛 讗转 讛讗讞专讜谉 诇讘讚 讜诇讗 讬专讗讛 讻谉 诪住讜讙讬讗 讝讜:



讜讻谉 讞讚砖讜 讘砖诪讜注转 讞讘讬诇讜转 驻讬专讜砖 讗讞专 讜讛讜讗 砖讻转讘讜 讞诪砖讛 砖讛谞讬讞讜 讞诪砖 讞讘讬诇讜转 注诇 讛讘讛诪讛 讜诇讗 诪转讛 讜讘讗 讗讞专 讜讛谞讬讞 讞讘讬诇转讜 讜诪转讛 讗诐 讛讬转讛 诪讛诇讻转 讘讗讜转谉 讞讘讬诇讜转 讜诪砖讛谞讬讞 讞讘讬诇转讜 讝讛 注诇讬讛 注诪讚讛 讜诇讗 讛诇讻讛 讛讗讞专讜谉 讞讬讬讘 讜讗诐 诪转讞诇讛 诇讗 讛讬转讛 诪讛诇讻转 讛讗讞专讜谉 驻讟讜专 讜讗诐 讗讬谉 讬讚讜注 讻诇诐 诪砖诇诪讬谉 讘砖讜讛:



讞讻诪讬 讛爪专驻转讬诐 讛讜专讜 砖住转诐 住驻住诇 注砖讜讬 讛讜讗 诇讻讱 讜诇注讜诇诐 驻讟讜专 讜砖讗讜诇 讛讜讗 诇讬砖讬讘讛 诇讻诇 讜讛专讬 诪讞诪转 诪诇讗讻转讜 谞砖讘专 讗诇讗 讗诐 讻谉 讘讘注诇 讘砖专 诪专讜讘讛 砖诪谉 讛住转诐 讗讬谞讜 砖讗讜诇 讗爪诇讜 讜讛讜爪讬讗讜 讚讬谉 讝讛 诪诪讛 砖讗诪专讜 讘讙诪专讗 讘讻讗谉 讻讙讜谉 驻驻讗 讘专 讗讘讗 讜讻讜' 讜诪"诪 诇讚注转谞讜 诇讗 谞讗诪专 讻谉 讗诇讗 讚专讱 爪讞讜转 讜诪诇讬 讚讘讚讬讞讜转讗:



诇讗 讬砖讘 讝讛 讛讗讞专讜谉 注诇 讛住驻住诇 讗诇讗 砖谞住诪讱 注诇 讛讬讜砖讘讬诐 讛专讬 住诪讬讻讛 讝讜 谞讚讜谞转 讻讬砖讬讘讛 诇讻诇 注谞讬谞讬讛 讗讬谉 讛驻专砖 讘讬谉 砖讘专 讘讻讞讜 讘讬谉 砖讘专 讘讙讜驻讜:



诪讬 砖讛讻讜讛讜 注砖专讛 讘谞讬 讗讚诐 讘注砖专 诪拽诇讜转 讜诪转 诪讻讞诐 讻诇诐 驻讟讜专讬诐 诪讚讬谞讬 讗讚诐 讜诇讗 住讜祝 讚讘专 讘讘转 讗讞转 砖讗讬谉 讛讚讘专 诪讜讻讬讞 讗讬 讝讛 拽专讘 诪讬转转讜 讗诇讗 讗祝 讘讝讛 讗讞专 讝讛 驻讟讜专 讗祝 讛讗讞专讜谉 讗注"驻 砖拽专讘 讗转 诪讬转转讜 砖谞讗诪专 讻诇 谞驻砖 讗讚诐 注讚 砖讬讛专讜讙 讗讞讚 讻诇 讛谞驻砖 讜讬专讗讛 诇讬 砖讗诐 诇讗 讛讬讛 讘讻诇谉 讻讚讬 诇讛诪讬转 讜讛讻讛讜 讗讞专讜谉 诪讻讛 砖讬砖 讘讛 讻讚讬 诇讛诪讬转 谞讛专讙 注诇讬讜 诪诪讛 砖讛转讘讗专 讘诪拽讜诪讜 砖讗诐 讝专拽讜 注砖专讛 讗讘谉 讝讛 讗讞专 讝讛 讜诇讗 讛讬转讛 讘讗讞转 诪讛谉 讻讚讬 诇讛诪讬转 讜讗讞专讜谉 讝专拽 讗讘谉 砖讬砖 讘讛 讻讚讬 诇讛诪讬转 讛讗讞专讜谉 谞讛专讙 注诇讬讜:





砖讬讟讛 诪拽讜讘爪转

 讻讙讜谉 驻驻讗 讘专 讗讘讗. 诇讗 谞讗诪专 讻谉 讗诇讗 讚专讱 爪讞讜转 讜诪讬诇讬 讚讘讚讬讞讜转讗. 诪讗讬专讬 讝"诇.


驻讬专砖 专砖讘"诐 讚诇讻讱 谞拽讟 专讘 驻驻讗 讘专 讗讘讗 讜讻讜'. 讜诪讗讬 讚拽讗诪专 讜讗讬 讚讘诇讗讜 讗讬讛讜 诪讬转讘专 诪讗讬 拽讗 注讘讬讚 驻讬专讜砖 讜讞讬讬讘讬谉 讻诇诐 诪讬讬专讬 谞诪讬 讚讛讜讜 讻诇讛讜 讻驻驻讗 讘专 讗讘讗. 转诇诪讬讚 讛"专 驻专抓 讝"诇.
讜专讘讬谞讜 讬砖注讬讛 讝"诇 讻转讘 讜讝"诇 讜讻谉 爪专讬讱 诇讜诪专 讚讻诇诐 讗讘讜转 讛讜讜 讻讙讜谉 驻驻讗 讘专 讗讘讗 讚讗讬 诇讗讜 讗讻诇讛讜 拽讗诪专 讗诪讗讬 讗讞专讜谉 讞讬讬讘 讗驻讬诇讜 讛讬讛 驻驻讗 讘专 讗讘讗 专讗砖讜谉 讛讬讛 讞讬讬讘. 注"讻.


讻转讘讜 讘转讜住驻讜转 诪讚拽讗诪专 讘住诪讜讱 讚讗诪专 诇讬讛 讗讬 诇讗讜 讗转 讜讻讜'. 讜拽砖讛 谞讬诪讗 砖诇注讜诇诐 驻讟讜专讬谉 讜谞拽讟 讛讻讬 诇讞讬讬讘讜. 讜讬"诇 讗诐 讻谉 讬讗诪专 讚讗诪专 诇讛讜 驻讬专讜砖 讚讗讜转讜 讘注诇 讛住驻住诇 讬讗诪专 诇讛诐. 诇讜拽诪讛 砖讗讬谞诐 讻讜诇诐 讻谉 讻驻驻讗 讘专 讗讘讗 讜讬注诪讬讚 讛讘专讬讬转讗 讻谉. 讜讬"诇 讚讗诐 讻谉 诇诪讛 谞拽讟 讛讗讞专讜谉 讞讬讬讘 讛专讗砖讜谉 谞诪讬 讞讬讬讘. 注"讻. 转诇诪讬讚 讛"专 讬砖专讗诇 讝"诇.


讻讙讜谉 驻驻讗 讘专 讗讘讗. 驻讬专砖 讘转讜住驻讜转 讻讙讜谉 驻驻讗 讘专 讗讘讗 讗讻诇讛讜 拽讗讬 诪讚拽讗诪专 讘住诪讜讱 讚讗诪专 诇讬转 讗讬 诇讗讜 讗转 讜讻讜'. 转讬诪讗 诇诪讛 爪专讬讻讬谉 讛转讜住驻讜转 诇讛讘讬讗 专讗讬讬讛 诪讝讛 砖讻诇诐 讛讬讜 讻讘讚讬诐 讬讘讬讗讜 专讗讬讛 讚注诇 讻专讞讱 讛讬讜 讻诇诐 讻讘讚讬诐 讚讗讬 诇讗讜 讛讻讬 讬讗诪专 砖讻诇诐 讛讬讜 拽诇讬诐 讜专讗砖讜谉 讛讬讛 讻讘讚 讜专讗砖讜谉 讛讬讛 专讗讜讬 诇讛讬讜转 讞讬讬讘 讜诇讗 讗讞专讜谉 讜诇诪讛 讗诪专讛 讛讘专讬讬转讗 砖讗讞专讜谉 讞讬讬讘 讗诇讗 诪讚讗诪专讬 讛讘专讬讬转讗 砖讗讞专讜谉 讞讬讬讘 砖诪注 诪讬谞讛 砖讻诇诐 讛讬讜 讻讘讚讬诐. 讜讬"诇 砖讗讬谉 诇讛讘讬讗 专讗讬讬讛 诪讝讛 砖讗诐 讻谉 讻砖讗诪专 讛转诇诪讜讚 讜诇讬诪讗 诇讛讜 讗讬 诇讗讜 讗转讜谉 诇讚讬讚讬 诇讞讜讚讬讛 诇讗 诪讬转讘专 诇诪讛 诇讗 转讬专抓 诇讜 讛转诇诪讜讚 讜讬注砖讛 诪诪谞讜 诪住拽谞讗 讻讙讜谉 砖讻诇诐 讛讬讜 拽诇讬诐 讜讬砖讘讜 讘专砖讜转 讜讗祝 注诇 驻讬 砖诇讗 注诪讚讜 讛讬讜 驻讟讜专讬诐 讜诪诪讛 砖诇讗 注砖讛 诪住拽谞讗 诪讝讛 讜注砖讛 诪住拽谞讗 诪诪讝讙讗 砖诪注 诪讬谞讛 砖讗讬谉 诇讜诪专 讻诪讜 砖讗诪专谞讜. 讙诇讬讜谉.
讜讝讛 诇砖讜谉 转诇诪讬讚讬 讛专"讬 讝"诇 讜砖诪讗 讘砖讘讬诇 讚讗诪住拽谞讗 讚讘讛讚讬 讚住诪讱 讘讛讜 转讘专 讗讝 讛讜讬 讚讜拽讗 讛讗讞专讜谉 讞讬讬讘 诪砖讜诐 讛讻讬 诇讗 讛讘讬讗讜 专讗讬讛 诪讚讗诪专讛 讛讘专讬讬转讗 砖讗讞专讜谉 讞讬讬讘 讚讗讬讻讗 诇诪讬诪专 讚注讚讬驻讗 诪讬谞讛 驻专讬讱 转诇诪讜讚讗 讜诇诪住拽谞讗 诇讗 拽砖讬讗 诪讬讚讬. 注"讻 讻转讜讘 讘转讜住驻讜转. 讜诪讬讛讜 诇驻讬 讛诪住拽谞讗 讜讻讜'. 讜讗"转 诪讗讬 砖谞讗 诪注讬拽专讗 讚住诇拽讗 讚注转讬讛 讚拽讗讬 讗讻诇讛讜. 讬砖 诇讜诪专 讚讛讬讬谞讜 诪砖讜诐 砖诇讗 讛讬讛 讬讜讚注 诇转专抓 讛讘专讬讬转讗 讘注谞讬谉 讗讞专. 讜注讜讚 讚讻讬讜谉 讚讛讜讛 诪讜拽讬 诇讛 讚讛讜讛 诪讬转讘专 讘转专转讬 砖注讬 注诇 讬讚讬 讗讞专讬诐 讗诐 讻谉 讗讬谞诐 讻住转诐 讘谞讬 讗讚诐 讜讻谉 诪注讬拽专讗 讚拽讗诪专 讜讗诇讗 讚讘诇讗讜 讗讬讛讜 谞诪讬 诪讬转讘专 讗诐 讻谉 讗讬谞诐 讻住转诐 讘谞讬 讗讚诐. 注"讻. 转诇诪讬讚 讛专"专 驻专抓 讝"诇.


讜转讜 诇讬讻讗 讜讛讗讬讻讗 讛讻讜讛讜 注砖专讛 讘谞讬 讗讚诐 讜讻讜'. 讜爪专讬讱 注讬讜谉 讗诪讗讬 诇讗 诪讜拽讬 诇讛 讘砖诇讗 讛讬讛 讘专讗砖讜谉 讻讚讬 诇讛诪讬转 讚讘讛讗 讗驻讬诇讜 专讘谞谉 住讘专讬 讚讗讞专讜谉 讞讬讬讘 讚讚诪讬 诇讘讜专 讗祝 注诇 驻讬 砖诇讗 讛讬讛 讘讜 讻讚讬 诇讛诪讬转 诪讻诇 诪拽讜诐 拽讬专讘 诪讬转转讜 讜专讜讘 讛讛讬讝拽 注砖讛. 讛专讗"砖 讝"诇. 讜讬"诇 讚讗讬谞讜 拽专讜讬 讝讛 诪拽爪转 谞讝拽讜. 讙诇讬讜谉.
讜讝讛 诇砖讜谉 讛专讘 诪讗讬专讬 讝"诇 诇注谞讬谉 驻住拽 讛诇讻讛 讛讻讜讛讜 注砖专讛 讘谞讬 讗讚诐 讘注砖专讛 诪拽诇讜转 讗祝 讘讝讛 讗讞专 讝讛 驻讟讜专 讗祝 讛讗讞专讜谉 讗祝 注诇 驻讬 砖拽讬专讘 讗转 诪讬转转讜 砖谞讗诪专 讻诇 谞驻砖 讗讚诐 注讚 砖讬讛专讜讙 讗讞讚 讻诇 讛谞驻砖. 讜讬专讗讛 诇讬 砖讗诐 诇讗 讛讬讛 讘讻讜诇谉 讻讚讬 诇讛诪讬转 讜讛讻讛讜 讗讞专讜谉 诪讻讛 砖讬砖 讘讛 讻讚讬 诇讛诪讬转 谞讛专讙 注诇讬讜 诪诪讛 砖讛转讘讗专 讘诪拽讜诪讜 砖讗诐 讝专拽讜 注砖专讛 讗讘谉 讝讛 讗讞专 讝讛 讜诇讗 讛讬转讛 讘讗讞转 诪讛谉 讻讚讬 诇讛诪讬转 讜讗讞专讜谉 讝专拽 讗讘谉 砖讬砖 讘讛 讻讚讬 诇讛诪讬转 讛讗讞专讜谉 谞讛专讙 注诇讬讜. 注讚 讻讗谉 诇砖讜谞讜.


讘讬谉 讘讘转 讗讞转 讜讻讜'. 讘讬谉 讘讘转 讗讞转 驻讟讜专讬谉 诪砖讜诐 讚讗讬谉 讬讚讜注 注诇 讬讚讬 诪讬 谞讛专讙 讘讝讛 讗讞专 讝讛 驻讟讜专讬谉 诪砖讜诐 讚讚专砖讬谞谉 讻诇 谞驻砖 讻讜诇讬讛 谞驻砖 诪砖诪注. 讗讘诇 诇讬讻讗 诇诪讬诪专 讚诪讗讬 讚驻讟专讬 专讘谞谉 讘讘转 讗讞转 讛讬讬谞讜 诪砖讜诐 讻诇 谞驻砖 讚讗诐 讻谉 专讘讬 讬讛讜讚讛 讚驻诇讬讙 注诇讬讬讛讜 讚专讘谞谉 讜讚专讬砖 讻诇 讚讛讜 谞驻砖 诇讬讞讬讬讘 谞诪讬 讘讘转 讗讞转. 转诇诪讬讚 讛专"专 驻专抓 讝"诇.


讞讘转讬 讘谞讝拽讜 诇讗 拽转谞讬 讜讻讜'. 讛拽砖讛 专"诪 讗诪讗讬 诇讗 讚拽讚拽 诪专讬砖讗 讚拽转谞讬 讞讘 讛诪讝讬拽 诇砖诇诐 转砖诇讜诪讬 谞讝拽 讜讻讜' 讜诇讗 拽转谞讬 诇砖诇诐 谞讝拽. 讜转讬专抓 讚诪专讬砖讗 诇讬讻讗 诇诪讬讚拽 讚讗讬讻讗 诇讗讜拽诪讛 砖讬讞讝讬专 诇讜 讛谞讘诇讛 讜讬讜住讬祝 注诇讬讛 诇砖诇诐 讻诇 转砖诇讜诪讬 谞讝拽讜 讗讘诇 驻讞转 谞讘诇讛 讗讬诪讗 诇讱 讚诪讝讬拽 讛讜讗 讜诪讬讬转讜专讗 讚住讬驻讗 砖诪注讬谞谉 讚驻讞转 谞讘诇讛 讚谞讬讝拽 讛讜讬 讜讘专讬讬转讗 讚诪讬讬转讬 转诇诪讜讚讗 讘转讜住驻讜转 诪转谞讬讬' 讘讛讚讬讗 讞讘转讬 讘转砖诇讜诪讬 谞讝拽讜 诪诇诪讚 砖讛讘注诇讬诐 诪讟驻诇讬谉 讘谞讘诇讛 讗诇讗 砖讚专讱 讛转诇诪讜讚 诇拽爪专 讛讘专讬讬转讗 砖诪讘讬讗. 转讜住驻讬 讛专讗"砖.


转谞讬谞讗 诇讛讗 讚转谞讜 专讘谞谉. 讻诇讜诪专 砖谞讬谞讜 讘诪砖谞讛 诪讛 砖谞讝讻专 讘讘专讬讬转讗 讜讻讬讜谉 砖诪爪讬谞讜 讘诪砖谞讛 讻诪讜转讛 砖讜讘 讗讬谉 诇谞讜 诇讚讞讜转讛 讻讚讗诪专讬谞谉 讘注诇诪讗 讻诇 讘专讬讬转讗 讚诪转谞讬讬讗 讘讬 专讘讬 讞讬讬讗 讜专讘讬 讗讜砖注讬讗 砖讛诐 注讬拽专 讻诇 讛讘专讬讬转讜转 讜诇讗 驻砖讬讟谞讗 诇讛 诪诪转谞讬转讬谉 讟讘注谞讛 讘讬诪讗 谞诪爪讗 讗讜转谉 砖讗讬谞谉 诪转驻专砖讜转 诪谉 讛诪砖谞讛 讬砖 诇讚讞讜转谉. 专讘讬谞讜 讬讛讜谞转谉 讝"诇.


注讚 讛讟专驻讛 讜讻讜'. 驻讬专砖 讛拽讜谞讟专住 讚诪砖诪注 诇讬讛 讟专祝 讬讟专祝 讘驻砖讬注讛 拽讗诪专. 讜诇讗 谞讛讬专讗 讚讛讗 驻砖讟讬讛 讚拽专讗 诪砖诪注 讚讘讗讜谞住讬谉 拽讗诪专 讚讛讗 讘砖讜诪专 砖讻专 诪讬讬专讬 讚驻讟讜专讗 讘讗讜谞住讬谉. 诇讻讱 谞专讗讛 讚诇注讜诇诐 驻讟讜专 讘讗讜谞住讬谉 讜诪讻诇 诪拽讜诐 讚专讬砖 诪注讚 讛讟专驻讛 讚讗讬讻讗 讚诪砖诇诐 讜诇讗 诪砖诇诐 讟专驻讛 注爪诪讛. 讛专讘 专讘讬谞讜 驻专抓 讝"诇.
讜讛拽砖讛 讛专"诪 诪谞诇谉 讙讘讬 讘讜专 讚讘注诇讬诐 诪讟驻诇讬诐 讘谞讘诇讛 讚诪讻诇讛讜 诇讗 讗转讜 砖讻谉 讗讬谉 转讞讬诇转 注砖讬讬转谉 诇谞讝拽 讜砖谉 讛讬讻讬 讗转讬讗 砖讬砖 讛谞讗讛 诇讛讬讝拽讛 讜专讙诇 讛讬讻讬 讗转讬讗 砖讛讬讝拽讛 诪爪讜讬. 讜诇讬讻讗 诇砖谞讜讬讬 讚诪转讞转 谞转讬谞讛 讬砖诇诐 讻住祝 讗转讜 讻诇讛讜 讚讗诐 讻谉 讗诪讗讬 讗讬爪讟专讬讻讜 讛谞讬 转诇转 拽专讗讬 讻诇讛讜 诪讞讚 讛讜讛 诪爪讬 诇诪讬诇祝 讘讙讝专讛 砖讜讛. 讜转讬专抓 讚讗讬讻讗 讞讚 诪讛谞讬 拽专讗讬 讚诇讗 爪专讬讱 讻讚驻专讬砖谞讗 讚诪爪讬 诇诪讬诇祝 讞讚 诪讘讬谞讬讗 讜诇诪讗讬 讻转讘讬讛 讗"讗 注谞讬谉 诇讙讜驻讜 转谞讛讜 注谞讬谉 诇砖讗专 谞讝讬拽讬谉 讚砖拽讜诇讬谉 讛谉 讜讬讘讗讜 讻诇谉 讚讘讻诇 讞讚 讬砖 讞讜诪专讗 诪讛 砖讗讬谉 讘讞讘讬专讜. 讛专讗"砖 讝"诇.


讛讗 诪砖讜诐 讚诪诪讬诇讗 讜讻讜'. 讻转讜讘 讘转讜住驻讜转 讻诇讜诪专 诪讞讚 诪讬谞讬讬讛讜 诇讗 讗转讬讗 讜讻讜'. 讛转讜住驻讜转 专讜爪讬诐 诇驻专砖 砖讚注转 专砖"讬 讝"诇 砖讛讬讛 诇讜诪专 诪讘讬谞讬讗 讛讬讬谞讜 诪砖"砖 讜诪讛诪转 讬讛讬讛 诇讜 砖讛讬讬谞讜 诇讜诪讚讬诐 诪讻讛 讘讛诪讛 讬砖诇诪谞讛 讚讻讬 驻专讻转 诪讛 诇砖"砖 讚讬谉 讛讜讗 砖讬讟驻诇 讛谞讬讝拽 讘谞讘诇讛 讜诇讗 讛诪讝讬拽 诪砖讜诐 讚讛讜讬 诪诪讬诇讗 转讗诪专 讘诪讻讛 讘讛诪讛 讚诇讗 讛讜讬 诪诪讬诇讗 讜讛诪转 讬讛讬讛 诇讜 讬讜讻讬讞 讚诇讗 讛讜讬 诪诪讬诇讗 讜讗驻讬诇讜 讛讻讬 注诇 讛谞讬讝拽 诇讬讟驻诇 讗祝 讗谞讬 讗讘讬讗 诪讻讛 讘讛诪讛 讗祝 注诇 驻讬 讚诇讗讜 诪诪讬诇讗 讗驻讬诇讜 讛讻讬 注诇 讛谞讬讝拽 诇讬讟驻诇 讘谞讘诇讛. 讗讘诇 拽砖讛 讚讗讬讻讗 诇诪讬驻专讱 诪讛 诇讛爪讚 讛砖讜讛 砖讘讛谉 砖讻谉 讗讬谞谉 诪讝讬拽讬谉 讘讬讚讬诐 诪诪砖 转讗诪专 讘诪讻讛 讘讛诪讛 砖讛讜讗 诪讝讬拽 讘讬讚讬诐 诪诪砖. 讛讬诇讻讱 谞专讗讛 砖讚注转 讛转讜住驻讜转 砖讗讬谞诐 专讜爪讬诐 诇诇诪讜讚 诪讘讬谞讬讗 诪砖讜诐 讚讗讬讻讗 诇诪讬驻专讱 讻驻讬专讜砖 专砖"讬 注诇 讻谉 讗诪专讜 砖讛讬讛 爪专讬讱 诇讛讗专讬讱 诇驻专砖 讘注谞讬谉 讗讞专. 讙诇讬讜谉.


讜诪诪讻讛 讘讛诪讛 讜诪讜讛诪转 讬讛讬讛 诇讜 诇讗 谞驻拽讗 讟专驻讛 砖诪讗 讛讬讗 砖讻讬讞讗 诪转专讜讜讬讬讛讜. 专讘讬谞讜 讬砖注讬讛 讝"诇.


讗诪专 诇讬讛 专讘 讻讛谞讗 诇专讘讗 讜讻讜'. 讛讗讬 专讘 讻讛谞讗 诪讗诪讜专讗讬 讘转专讗讬 讛讜讛 诪转诇诪讬讚讬 讚专讘讗 讜专讘 讻讛谞讗 讚诇注讬诇 拽讚诪讜谉 讛讬讛 砖讛专讬 专讘 讗砖讬 讻转讘 讚讘专讬讜 拽讜讚诐 讚讘专讬 讞讝拽讬讛. 讛专讗"砖 讝"诇.


讛砖转讗 讗讬 讗讬转 诇讬讛 诇讚讬讚讬讛 讜讻讜'. 拽砖讛 谞讬诪讗 讚诇专讘 讛讜谞讗 讚讗诪专 讗讜 讻住祝 讗讜 诪讬讟讘 讜讗讬 讗讬转 诇讬讛 讻住祝 诇讗 讬转谉 诇讜 住讜讘讬谉 讚讛讬讬谞讜 谞讘诇讛 讜讻讬讜爪讗 讘讛 讗转讗 拽专讗 讚讜讛诪转 讬讛讬讛 诇讜 诇讗砖诪讜注讬谞谉 讚讗祝 注诇 驻讬 砖讗讬谞讜 讬讻讜诇 诇讬转谉 诇讜 谞讘诇讜转 讗讞专讜转 讗诐 讬砖 诇讜 讻住祝 诪讻诇 诪拽讜诐 讛谞讘诇讛 注爪诪讛 讬转谉 诇讜 诪讻讞 讛驻住讜拽 讚讜讛诪转 讬讛讬讛 诇讜. 讜注讜讚 拽砖讛 诪讗讬 拽讗诪专 讚讗诪专 诪专 讬砖讬讘 诇专讘讜转 讗驻讬诇讜 住讜讘讬谉 讜讛讗 讛讗讬 拽专讗 诇讗 讻转讬讘 讗诇讗 讙讘讬 讘讜专 讗诐 讻谉 砖讗专 谞讝拽讬诐 诪谞诇谉 诇注谞讬谉 住讜讘讬谉. 讜诪讻讞 拽讜砖讬讗 讝讜 诪讬转专爪转 拽讜砖讬讗 专讗砖讜谞讛 讚注诇 讻专讞讱 爪专讬讱 诇讜诪专 讚讬诇驻讬 砖讗专 谞讝拽讬谉 诇注谞讬谉 住讜讘讬谉 诪讙讝专讛 砖讜讛 讚转讞转 谞转讬谞讛 讜讻讜' 讜讗诐 讻谉 诇讻转讜讘 讞讚 讜诪讛 爪专讬讱 转诇转讗 驻住讜拽讬 讛讬诇讻讱 讘拽讜砖讬讗 专讗砖讜谞讛 谞诪讬 讗讬讻讗 诇诪讬诪专 讛讻讬 讚拽专讗 讚讜讛诪转 讬讛讬讛 诇讜 讚讗转讗 诇讗砖诪讜注讬谞谉 讚谞讘诇讛 讘诪拽讜诐 讻住祝 讝讛 诇讗 谞讗诪专 讗诇讗 讘砖讜专 讜讗诐 讻谉 砖讗专 谞讝拽讬谉 砖讛谞讘诇讛 讘诪拽讜诐 讻住祝 诪谞诇谉 讗诇讗 注诇 讻专讞讱 讗转讛 爪专讬讱 诇讜诪专 讚讬诇驻讬谞谉 诪讙讝专讛 砖讜讛 讚转讞转 谞转讬谞讛 讜讗诐 讻谉 转诇转讗 拽专讗讬 诇诪讛 诇讬 讚谞讘诇讛 讘诪拽讜诐 讻住祝 讗诇讗 讜讚讗讬 诇讬讻讗 诇诪讬诪专 讛讻讬. 讜诪讛 砖讗诪专谞讜 诇注谞讬谉 住讜讘讬谉 讚讛讬讬谞讜 砖讛讘注诇讬诐 诪讟驻诇讬诐 讘谞讘诇讛 诇诪讛 诇讬 转诇转讗 拽专讗讬 讝讛讜 砖诪转专抓 讛转诇诪讜讚 诇讗 谞爪专讻讗 讗诇讗 诇驻讞转 谞讘诇讛 讻诇讜诪专 转诇转讗 诇讗 讗讬爪讟专讬讱 讗诇讗 诇驻讞转 谞讘诇讛 讗讘诇 住讜讘讬谉 讬诇驻讬谞谉 诇讞讚 拽专讗 诪讙讝专讛 砖讜讛 讚转讞转 讜讻讜'. 讜讻讬 转讬诪讗 讙诐 诇注谞讬谉 驻讞转 谞讘诇讛 诪讛 爪专讬讱 转诇转讗 拽专讗讬 谞讬诇祝 诪讙讝专讛 砖讜讛 讚转讞转 诪讞讚 拽专讗. 讜讬砖 诇讜诪专 讚讙讝专讛 砖讜讛 讚转讞转 讜讻讜' 诇讗 谞转拽讘诇讛 诇注谞讬谉 诇讙专注 讻讞讜 砖诇 谞讬讝拽 砖讬讛讬讛 驻讞转 谞讘诇讛 砖诇讜 讗诇讗 诇注谞讬谉 诪讬讟讘 讻诪讜 砖讗诪专讜 讛转讜住驻讜转. 讙诇讬讜谉.
讜讝讛 诇砖讜谉 讛专"砖 讝"诇 诪讛 砖驻讬专砖 专讘讬谞讜 砖诪讞讛 讚诇专讘 驻驻讗 驻专讬讱 讚诇专讘 讛讜谞讗 讚讗诪专 讗讜 讻住祝 讗讜 诪讬讟讘 谞讬讞讗 讗讬谉 诇讛拽砖讜转 讗诐 讻谉 诇专讘 讛讜谞讗 诇讬转 诇讬讛 驻讞转 谞讘诇讛 讚谞讬讝拽 讛讜讬. 讚讬砖 诇讜诪专 讚讞讚 诪讛谞讱 拽专讗讬 诪讬讬转专 讚讛讗 诪讘讬谞讬讬讗 讗转讬 讜砖谉 讜专讙诇 讗转讜 谞诪讬 诪讘讬谞讬讬讗 讗诇讗 诇讗 谞爪专讻讗 讗诇讗 诇驻讞转 谞讘诇讛 讜诇注谞讬谉 驻讞转 谞讘诇讛 讬讚注讬谞谉 讻诇讛讜 诪讞讚讗 讚讙诇讜讬 诪讬诇转讗 讘注诇诪讗 讛讜讗. 注"讻.
讜讝讛 诇砖讜谉 诪讛专"讬 讻"抓 转讬诪讛 讚讛讗讬 拽专讗 讚讬砖讬讘 讘讘讜专 讻转讬讘 讜砖讜专 诇讗 讬诇讬祝 诪讘讜专 诪讛 诇砖讜专 砖讻谉 讚专讻讜 诇讬诇讱 讜诇讛讝讬拽 讜讻讜讜谞转讜 诇讬诇讱 讜诇讛讝讬拽 讜讘讙讝专讛 砖讜讛 讚转讞转 讜谞转讬谞讛 诇讗 讬诇驻讬谞谉 讚注诇 讻专讞讱 诇讗 讬诇驻讬谞谉 讗诇讗 诇注谞讬谉 诪讬讟讘 诇讛讞诪讬专 注诇 讛诪讝讬拽 讜转讚注 诪讚讗爪专讻讬谞谉 转诇转讗 拽专讗讬 讘砖诪注转讬谉 诇驻讞转 谞讘诇讛. 讜谞专讗讛 讚讜讚讗讬 诇注谞讬谉 砖讜讛 讻住祝 砖讛讜讗 转诇讜讬 讘转砖诇讜诪讬谉 诪诪砖 讙诪专讬谞谉 讙讝专讛 砖讜讛 讚转讞转 讜谞转讬谞讛 讗讘诇 诇驻讞转 谞讘诇讛 砖讗讬谉 讝讛 讙讜祝 讛转砖诇讜诪讬谉 讗诇讗 诇驻讟讜专 讗转 讛诪讝讬拽 诪诇砖诇诐 讛驻讞转 诇讗 讙诪专讬谞谉 诪讬讚讬 讚讛讜讛 讗讟诪讜谉 讜砖讗专 驻讬讟讜专讬 讗讘讜转 谞讝讬拽讬谉 讚诇讗 讙诪专讬 诪讛讚讚讬 讘讙讝专讛 砖讜讛 讚转讞转 讜谞转讬谞讛 讛讜讗讬诇 讜讘讗讬谉 诇驻讟讜专 讗转 讛诪讝讬拽. 讜诪讬讛讜 讗讻转讬 拽砖讛 诇专讘 讛讜谞讗 讚讗诪专 诇注讬诇 讗讜 讻住祝 讗讜 诪讬讟讘 诪讗讬 驻专讬讱 讗讬转讗 诇谞讘诇讛 诪讬讘注讬讗 讚讬诇诪讗 讗转讗 拽专讗 诇讗砖诪讜注讬谞谉 讚讬讻讜诇 诇住诇拽讜 讘讗讜转讛 谞讘诇讛 注爪诪讛 讗祝 注诇 讙讘 讚讗讬转 诇讬讛 讻住祝 讗讜 诪讬讟讘. 讜爪专讬讱 诇讜诪专 讚住讘讬专讗 诇讬讛 诇转谞讗 讻讗诪讜专讗讬 讚诇注讬诇 讚讗讬转 诇讛讜 讻诇 诪讬诇讬 诪讬讟讘 讛讜讗. 讜专讘 讛讜谞讗 诪讜拽讬 讞讚 拽专讗 诇讟讬驻讜诇 谞讘诇讛 讜讬诇驻讬 讻诇讛讜 诪讛讚讚讬 讘讙讝专讛 砖讜讛 讚转讞转 谞转讬谞讛 讚转诇讜讬 讘讙讜祝 讛转砖诇讜诪讬谉 讻讚驻专讬砖讬转 诇注讬诇 讜转专讬 拽专讗讬 诇驻讞转 谞讘诇讛 讜讬诇驻讬 讻诇讛讜 讘爪讚 讛砖讜讛 讜讗祝 注诇 讙讘 讚讗讬讻讗 诇诪讬驻专讱 诇讗 驻专讻讬谞谉 讚讛讻讬 谞诪讬 爪专讬讱 诇驻专砖 诇转谞讗 拽诪讗 讚讗讘讗 砖讗讜诇 讚诇讗 讗砖讻讞谉 诇讚讬讚讬讛 讗诇讗 转专讬 拽专讗讬 诇驻讞转 谞讘诇讛. 注"讻.


诇讗 谞爪专讻讗 讗诇讗 诇驻讞转 谞讘诇讛. 讗祝 注诇 讙讘 讚讘驻专拽 讛诪谞讬讞 讗诪专讬谞谉 讻讬讞砖讛 讜讻讜' 讻诪讜 砖讻转讘讜 讘转讜住驻讜转 讛讗讬 诪砖讜诐 讚诇讗 诪转讛 讜讬砖 诇讜 诇讛诪转讬谉 讜讻讜' 讻诪讜 砖讻转讘讜 讛转讜住驻讜转. 讚讚专讱 讛谞讬讝拽讬谉 诇讛诪转讬谉 砖诪讗 讬转专驻讗讜 讜讬砖讘讬讞讜 讗讘诇 注诇 讛谞讘诇讛 讗讬谉 爪专讬讱 诇讛诪转讬谉. 讛专砖讘"讗 讝"诇 驻专拽 讛诪谞讬讞.


讗讘诇 讛专讗讘"讚 讝"诇 转讬专抓 讚讛讻讗 诇讬讻讗 诇诪讬诪专 拽专谞讗 讚转讜专讗 讜讻讜'. 讚讬讜拽专讗 讜讝讬诇讗 诪诪讬诇讗 讛讜讬讗 讗讘诇 讛转诐 讻讬讜谉 讚讞讬 讛讜讗 讜诇讗讜 诪讬讜拽专讗 讜讝讜诇讗 讛讜讗 讗诇讗 诪转讜拽祝 讛诪讻讛 讛讜讗 诪讻讞讬砖 讞讬讬讘 讚讗诪专 诇讬讛 拽专谞讗 讚转讜专讗 讜讻讜' 注讬讬谉 砖诐 驻专拽 讛诪谞讬讞.





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讻讜诇谉 驻讟讜专讬谉 讻讜' 讗驻讬' 诇专讘谞谉 讗讞专讜谉 讞讬讬讘 讻讜' 注讻"诇 诇讛讗讬 砖谞讜讬讗 讘驻诇讜讙转讗 诇讗 拽诪讬讬专讬 诇讬讻讗 诇讗讜拽讜诪讬 诪转谞讬' 讘讻讛"讙 讜讗驻讬' 讻专讘谞谉 讚讻讬讜谉 讚讗讬谉 讘专讗砖讜谉 讻讚讬 诇讛诪讬转 讗讬谉 讝讛 讛讻砖专转讬 讘诪拽爪转 谞讝拽讜 讗诇讗 讚讗讞专讜谉 注砖讛 讻诇 讛诪讬转讛 诇讞讬讬讘 注诇讛 拽讟诇讗 讜讗讬谉 讻讗谉 砖讜诐 讞讬讜讘 注诇 讛专讗砖讜谉 诪砖讗"讻 讘讘讜专 转砖注讛 讚讛专讗砖讜谉 谞诪讬 讞讬讬讘 诪讬讛转 讘转砖诇讜诪讬 谞讝拽 讜讚讜"拽:





诪讛专"诐

讙诪专讗 诇讗 爪专讬讻讗 讚讘讛讚讬 讚住诪讱 讘讛讜 转讘专 讜讻讜'. 讜驻讬专砖 专砖"讬 住诪讱 讘讛讜 谞住诪讱 注诇讬讛诐 讜诇讗 讬讜讻诇讜 诇注诪讜讚 讜讻讜' 谞专讗讛 讚专砖"讬 驻讬' 讻谉 讻讚讬 诇转专抓 讛拽讜砖讬讗 讚驻专讻讗 讛讙诪专讗 诇注讬诇 诪讝讛 讜诇讬诪讗 诇讛讜 讗讬 诇讗讜 讗转讜谉 讘讚讬讚讬 诇讗 讛讜讛 诪转讘专 专"诇 讜讛讜讛 诇讛讜 诇注诪讜讚 讜讛讜讗讬诇 讜诇讗 注诪讚讜 讻讜诇谉 讞讬讬讘讬谉 讜讻谉 诪砖诪注 讘转讜住' 诇讻讱 驻讬专砖 讚住诪讱 讘讛讜 讜诇讗 讛讬讜 讬讻讜诇讬诐 诇注诪讜讚 讜讻"转 讗"讻 诇诪讛 诇讬讛 诇专砖"讬 诇驻专砖 诇讗 爪专讬讻讗 讜讻讜' 诇注讜诇诐 讚讘诇讗讜 讗讬讛讜 诇讗 讛讜讛 诪转讘专 讻诇诇 讜讻讜' 讜诇诪讛 诇讬讛 诇诪讛讚专 诪砖讬谞讜讬讗 拽诪讗 讚诪砖谞讬 诇讗 爪专讬讻讗 讚讘诇讗讜 讗讬讛讜 讛讜讛 诪转讘专 讘转专讬 砖注讬 讜讻讜' 讚讗诪专 诇讬讛 讗讬 诇讗讜 讗转讜谉 讜讻讜' 讜诪讛 讚讛讜讛 驻专讬讱 注诇讬讛 讜诇讬诪讗 诇讛讜 讗讬 诇讗讜 讗转讜谉 讜讻讜' 诇砖谞讬 诇讗 爪专讬讻讬 讚住诪讱 讘讛讜 讜诇讗 讛讬讜 讬讻讜诇讬谉 诇注诪讜讚 讬"诇 讚讛砖转讗 讚讗转讬转 诇讛讻讬 谞讬讞讗 诇讬讛 诇砖谞讜讬讬 讻驻砖讜讟讜 讻驻讜诐 专讬讛讟讗 讜讻住讘专转 讛诪拽砖讛 讚诇注讬诇 讚讗讬讬专讬 讚讘诇讗讜 讗讬讛讜 诇讗 讛讜讛 诪转讘专 讻诇诇 讜拽"诇:


讗诪专 诇讬讛 讘讘 讻讛谞讗 诇专讘 讗诇讗 讟注诪讗 讚讻转讘 专讞诪谞讗 讜讛诪转 讬讛讬讛 诇讜 讜讻讜'. 讬砖 诇讛拽砖讜转 转拽砖讛 诇讬讛 诇专讘 讻讛谞讗 讘注爪诪讜 讚讗诪专 诇注讬诇 诪讝讛 专讘 讻讛谞讗 讗诪专 诪讛讻讗 讗诐 讟专祝 讬讟专祝 讜讻讜' 讜讘讗砖专"讬 诪爪讗转讬 讗"诇 专讘 讻讛谞讗 诇专讘讗 讜讗"讻 讬"诇 讚诇讗讜 讛讬讬谞讜 专讘 讻讛谞讗 讚诇注讬诇 讗诇讗 转诇诪讬讚讜 讚专讘讗 讛讜讛 讜拽"诇:


转讜住' 讚"讛 讻讙讜谉 驻驻讗 讘专 讗讘讗 讜讻讜' 驻讬专砖 专砖讘"诐 讚谞拽讟 驻驻讗 讘专 讗讘讗 讜讻讜'. 诪砖讜诐 讚拽砖讬讗 诇讬讛 诇诪讛 诇讬讛 诇诪谞拽讟 驻驻讗 讘专 讗讘讗 诇讬诪讗 讚讗讬讬专讬 讘住转诐 讘谞讬 讗讚诐 讗诇讗 砖讛住驻住诇 讛讬讛 住讜讘诇 讜讞讝拽 诇讬砖讘 注诇讬讛 讛' 讘谞讬 讗讚诐 讜诇讗 讛讬讛 讞讝拽 讻诇 讻讱 讘讻讚讬 砖讬砖讘讜 注诇讬讜 砖砖讛 讘谞讬 讗讚诐:


讘讗"讚 讜诇驻讬专讜砖讜 爪"诇 讻讙讜谉 驻驻讗 讘专 讗讘讗 讗讻讜诇讛讜 专"诇 讙诐 讛讞诪砖讛 讛专讗砖讜谞讬诐 砖讬砖讘讜 讻讘专 注诇 讛住驻住诇 讛讬讜 讻驻驻讗 讘专 讗讘讗 诪讚拽讗诪专 讘住诪讜讱 讚讗诪专讬 诇讬讛 讗讬 诇讗讜 讗转 讜讻讜' 讜讗讬谉 诇讜诪专 讚诇讗 拽讗诪专 讝讛 讗诇讗 砖诇讗 讬驻讟专 讛讗讞专讜谉 讗讘诇 讛专讗砖讜谞讬诐 讛讬讜 驻讟讜专讬诐 讘诇讗 讝讛 讚讗"讻 讗诪讗讬 谞拽讟讗 讛讙诪专讗 讛讗讬 诇讬砖谞讗 讚讗诪专讬 诇讬讛 讚诪砖诪注 讚讛讞诪砖讛 讛专讗砖讜谞讬诐 讛讬讜 讟讜注谞讬谉 注诪讜 诇讗 讛诇"诇 讗诇讗 讚讗诪专 诇讬讛 专"诇 讘注诇 讛住驻住诇 讚讗讬讛讜 讛"诇 诇诪讟注谉 讘讛讚讬讛 讜拽"诇:


讘讗"讚 讜讛专"专 注讝专讬讗诇 讞讬讬讘 诇砖诇诐. 诪砖讜诐 讚讗讬讛讜 诪驻专砖 讻驻讬专讜砖讜 砖诇 专"转 砖讻转讘讜 讛转讜住' 住诪讜讱 诇讝讛:





讞讻诪转 砖诇诪讛

专砖"讬 讘讚"讛 诪专讘讛 讻讜' 讗讞专讬诐 砖讛讜讗 讚讬谉 砖讬讛讗 讻讜' 讻爪"诇:


讘讚"讛 讬讘讬讗讛讜 注讚 讻讜' 讗讘诇 讚诪讬 讛讟专讬驻讛 讻讜' 讻爪"诇:


讘讚"讛 讜诇讬砖转讜拽 砖诇讜 讛讬讗 讻爪"诇 讜讛住"讚:


讘讚"讛 讜讘讬讚讬诐 讛讜讗 诪诪砖 砖讛讜讗 谞转讻讜讜谉 诇讛讝讬拽 讻爪"诇:


讘讚"讛 讛砖转讗 讗讬 讛"诇 讟专驻讜转 诇诪讝讬拽 讻讜' 讻爪"诇:


转讜住' 讘讚"讛 诇讗 谞爪专讻讛 讻讜' 注讚 砖转转专驻讗 讗讘诇 讛讻讗 诪讬讚 讻讜' 讻爪"诇:





诪讛专"诐 砖讬祝

讙诪专讗 讗"诇 专讘 讻讛谞讗 诇专讘讗 讗诇讗 讟注诪讗 讻讜'. 讻爪"诇. 讜讗讬谉 讝讛 专讘 讻讛谞讗 讚讘住诪讜讱 砖住讬讚专 转诇诪讜讚讗 拽讜讚诐 讞讝拽讬' 专讘讜 讚专"讬 讜讝讛 讘转专讗讛 转诇诪讬讚讬' 讚专讘讗 讻诪讜 砖讚讬讬拽 讛专讗"砖 讛诇讻转讗 诪谞讬讛 诇注讬诇 讙讘讬 专"讛 讗诪专 讗讜 讻住祝 讗讜 诪讬讟讘 注"砖 讜诇讻讱 诇讗 诪拽砖讛 诪拽专讗 讚讬讚讬讛 [讗讬 讛讜讬 讛讱 专"讻 讚诇注讬诇] 讜注讬讬谉:


讘转讜住' 讘讚"讛 讻讜诇谉 驻讟讜专讬谉 讻讜' 讗驻讬诇讜 诇专讘谞谉 讛讗讞专讜谉 讞讬讬讘 讻讜' 讜诇讗 诪讜拽讬 诇诪转谞讬' 讘讛讻讬 讚讗"诇 讚讝讛 诇讗 讛讜讬 诪拽爪转 谞讝拽讜 讻讬讜谉 砖讬砖 讘讗讞专讜谉 讻讚讬 诇讛诪讬转 诇"讚 诇讘讜专 砖讛讟驻讞 砖讞驻专 讘讜 讛讗讞专讜谉 讗讬谉 讘讜 诇讘讚讜 砖讬注讜专 诪讬转讛 讗讬 诇讗讜 讟' 讟驻讞讬诐 讛专讗砖讜谞讬诐. 讚讛讬讜 讗诪讚讬谞谉 讗诐 讬砖 讘讜 讻讚讬 诇讛诪讬转 讗讞专 讛讻讗讜转 讛专讗砖讜谞讬诐 讗讱 讬"诇 讻讬讜谉 讚讗讬谞讜 诪驻讜专砖 讘讘专讬讬转讗 诇讗 诪专讜讬讞讬谞谉 讘讬讛 诪讬讚讬 讚讙诐 讘讘讜专 诪讜拽讬诐 诇诪讬转讛 讜讚"讛 讗"讻 讗讟讜 讻讬 专讜讻诇讗 讻讜' [讻诪"砖 讛转讜住' 诇注讬诇 讘讚"讛 讜转讜 诇讬讻讗 注"砖] 讜注讜讚 讚讝讛 诇讗 讛讜讬 讛讻砖专转讬 讘诪拽爪转 谞讝拽讜 砖注诇 讛专讗砖讜谞讬诐 讗讬谉 讚讬谉 诪讬转讛 讻诇诇 专拽 转砖诇讜诪讬 谞讝拽讬谉 讜讛讗讞专讜谉 讛诪讬转讜 讜讞讬讬讘 诪讬转讛 诪砖讗"讻 讘讘讜专 讛专讗砖讜谉 拽讟诇讜 专讜讘讜 讜讛讗讞专讜谉 拽讟诇讜 讻讜诇讜 讬转讞讬讬讘讜 讬讞讚 转砖诇讜诪讬 讘讛诪讛 [讜讛讜讬 砖驻讬专 讛讻砖专转讬 诪拽爪转 谞讝拽讜 讻讜' 讜注讬讬谉 讘诪讛专砖"讗] 讜拽"诇:





专砖"砖

讙诪专讗 讞讘转讬 讘谞讝拽讜 诇拽"转 讗诇讗 讘转砖诇讜诪讬 谞讝拽讜 转谞讬谞讗 讻讜' 转砖诇讜诪讬 谞讝拽 讻讜'. 讙讬' 讝讗转 转诪讜讛 讚讛讙诪专讗 讚讬讬拽讗 诪转砖诇讜诪讬 谞讝拽讜 讜讛讘专讬讬转讗 讚讬讬拽讗 诪转砖诇讜诪讬 谞讝拽 讚住讬驻讗 注转讜讬"讟 诪"讙 讜讛谞讛 讘专砖"讬 讛讙讬' 讙诐 讘讛讘专讬讬' 转砖诇讜诪讬 谞讝拽讜 讜讻谉 专讗讬转讬 讘转讜住驻转讗 讚诇驻谞讬 专驻"讗 讚讚专讬砖 讝讛 诪讞讘转讬 讘转砖诇讜诪讬 谞讝拽讜 讜诇讻谉 爪专讬讱 诇讛讙讬讛 讙"讻 (诇拽诪谉 讟讜) 讛讗 转谞讗 诇讬讛 专讬砖讗 转砖诇讜诪讬 谞讝拽讜 诪诇诪讚 讻讜' 讜讻谉 讘专砖"讬 砖诐 讜讝讛 讚诇讗 讻转讜讬"讟 讛谞"诇 讗诪谞诐 讙诐 讙讬专住讗 讝讜 讗讬谞讛 诪讞讜讜专转 讚讻讬讜谉 砖讛讘专讬讬转讗 注爪诪讛 讚讬讬拽讗 诪讝讛 讗讬谞讜 谞讜驻诇 讬驻讛 注"讝 讙讜驻讬讛 转谞讬谞讗 诇讛讗 讚转"专 讻诪讜讘谉 讙诐 讘专砖"讬 (讻转讜讘讜转 诪讗) 诪砖诪注 讻讛转讜讬"讟 讜注"砖 讘诪讛专砖"诇 讜诪讚讘专讬 讛谞"讬 讬砖 诇拽讬讬诐 拽爪转 讛讙讬' 砖诇驻谞讬谞讜 讘讙诪专讗 讜讛讜讗 讚讛讘专讬讬转讗 讘讗诪转 讚讬讬拽讗 诪转砖诇讜诪讬 谞讝拽 讚住讬驻讗 讗诇讗 诪砖讜诐 讚讗讬谞讜 诪讜讻专讞 讻"讻 讛讚讬讜拽 讚住讬驻讗 (注"砖 讘讞讚讜砖讬 讗谞"砖) 诇讻谉 讗诪专 讛砖"住 讗讚讬讜拽讗 讚讛讻讗 讚诪讜讻专讞 讟驻讬 转谞讬谞讗 诇讛讗 讚转"专 讻讜':





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 拽诪"诇 讚讻讞讜 讻讙讜驻讜. 诇拽诪谉 讚祝 讬讝 注"讘:





驻谞讬 讬讛讜砖注

讘讙诪专讗 讜讗"专 驻驻讗 讻讙讜谉 驻驻讗 讘专 讗讘讗 讜讻讜'  讛讜爪专讱 诇讛讘讬讗 讛讗 讚专"驻 讘诇' 讛拽讜砖讬讗 讚讗讬 诇讗讜 讛讗 讚专"驻 讛讬讬谞讜 诪讜讻专讞讬诐 诇驻' 讛讘专讬讬转讗 讛讗 讚讗讞专讜谉 诇讘讚 讞讬讬讘 讛讬讬谞讜 砖讛讜讗 诇讘讚讜 注砖讛 讛砖讘讬专讛 讜讗"讻 诇讗 砖讬讬讱 诇讛拽砖讜转 讜转讜 诇讬讻讗 讚讛讗 讘讻讛"讙 诇讗 砖讬讬讱 诇讜诪专 讛讻砖专转讬 讘诪拽爪转 谞讝拽讜 砖讛专讬 讻诇 讛谞讝拽 谞注砖讛 诪讻讞讜 诇讻讱 诪讬讬转讬 讛讗 讚专"驻 讚讗诪专 讻讙讜谉 驻驻讗 讘专 讗讘讗 讜讗"讻 砖驻讬专 讬砖 诇驻专砖 讚讘讚讬讚讬讛 诇讞讜讚讗 诇讗 讛讜讬 诪讬转讘专 讜讻讜诇诐 砖讬讘专讜讛讜 讗诇讗 砖讛诐 驻讟讜专讬诐 诇驻讬 砖诇讗 驻砖注讜 讻诇讜诐 砖讗讬谞诐 诪砖讜谞讬诐 诪砖讗专 讘谞讬 讗讚诐 讻诪讜讛讜 讜诪拽砖讬 砖驻讬专 讜注讬' 讘转讜住驻讜转 讜拽"诇:


砖诐 讘讙诪专讗 讜诇讬诪讗 诇讛讜 讗讬 诇讗讜 讗转讜谉 讘讚讬讚讬 诇讞讜讚 诇讗 讛讜讬 诪讬转讘专 讜讻讜'  谞专讗讛 讚讗讙讜驻讬讛 讚讘专讬讬转讗 诇讗 砖讬讬讱 诇讛拽砖讜转 讻谉 诇驻讬 诪讛 砖驻专砖"讬 讚注讬拽专 讛拽讜砖讬讗 讛讜讗 砖讛讬讛 诇讻诐 诇注诪讜讚 讻砖讬砖讘转讬 讜讛讬讬谞讜 诇驻讬 诪讗讬 讚诪砖谞讬 讚讗讬 诇讗讜 讗讬讛讜 讛讜讬 诪讬转讘专 讘转专讬 砖注讬 讜讗"讻 讚讗住拽讜 讗讚注转讬讬讛讜 砖讛住驻住诇 拽专讜讘 诇砖讘讜专 讛讬讛 诇讛诐 诇讛专讙讬砖 讻砖讬砖讘 讝讛 砖讬转拽专讘 讛砖讘讬专讛 讗讘诇 讘讙讜驻讬讛 讚讘专讬讬转讗 诇讗 砖讬讬讱 诇讛拽砖讜转 讻谉 讻讬讜谉 讚住"讚 讚讗讬讬专讬 讘住驻住诇 讞讝拽 讚诇讗 诪住拽讬 讗讚注转讬讬讛讜 讻诇诇 砖转砖讘专 诪讛讬讻讗 转讬转讬 谞转讞讬讬讘讜 讻讬讜谉 砖诇讗 讛讬讛 诇讛诐 诇注诪讜讚 讜注讬 讘转"讞 砖驻讬' 讚讗讙讜驻' 讚讘专讬讬转讗 驻专讬讱 讜诪讞诪转 讝讛 讛拽砖讛 注诇 讛讟讜专 讜专诪"讗 讜驻住拽 诇讚讬谞讗 讚诇讗 讻讜讜转讬讬讛讜 讜诇驻诪"砖 讗"砖 讜讚讜"拽:


讘驻专砖"讬 讘讚"讛 驻砖讬讟讗 讚诇讗 讚诪讬 诇讘讜专 讜讻讜' 讚讗诪专 诇讬讛 讗讬 诇讗讜 讗转 讛讜讬 诪讬转讝拽 讜诇讗 讛讜讬 诪讬讬转 注讻"诇. 驻讬' 讻谉 讗诇讬讘讗 讚专"驻 讚讗讜拽诪讬讛 诇诪讬转讛 讞"讛 讗讘诇 诇驻讬 诪讛 讚讗讜拽诪讬谞谉 诇谞讝拽讬谉 讜专讘谞谉 诇讗 砖讬讬讱 讘讘讜专 讻诇诇 诇讜诪专 讗讬 诇讗讜 讗讬讛讜 诇讗 讛讜讬 诪讬转讝拽 讚讟' 讜讚讗讬 注讘讚讬 谞讝拽讬谉 讗诇讗 讚讞讬讬讘 诪讙讝讬专转 讛讻转讜讘 讜拽"诇:


讘讗"讚 住诪讬讱 注诇讬讬讛讜 讜诇讗 讬讻诇讜 诇注诪讜讚 注讻"诇. 诇驻诪"砖 讘住诪讜讱 讚讗讬 诇讗 诪住拽讬 讗讚注转讬讬讛讜 讻诇诇 注谞讬谉 砖讘讬专讛 诇讗 砖讬讬讱 诇讜诪专 讛讬讛 诇讻诐 诇注诪讜讚 诇讗 讛讜爪专讱 专砖"讬 诇驻专' 讜诇讗 讬讻诇讜 诇注诪讜讚 讚讛讗 驻专砖"讬 讘住诪讜讱 讚讗讬讬专讬 讻砖诇讗 讛讬讛 谞砖讘专 讻诇诇 讘诇讗讜 讗讬讛讜 讗诇讗 讚讬砖 诇讬讬砖讘 讚诪讛 砖驻专砖"讬 讚讗讬讬专讬 讚讗讬 诇讗 讛讜讬 讗讬讛讜 诇讗 讛讜讬 诪转讘专 讻诇诇 讗讬谉 讛驻讬专讜砖 讚讚讜拽讗 讘讛讻讬 诪讬转讜拽诪讗 讛讘专讬讬转讗 讚讛讗 诇讗 拽讗诪专 讘讙诪专讗 讗诇讗 诇讗 爪专讬讻讗 讜讻讜' 讜诪讚诇讗 拽讗诪专 讗诇讗 诪砖诪注 砖诇讗 讞讝专 讘讜 诇讙诪专讬 诪转讬' 讛专讗砖讜谉 讗诇讗 讚注转讛 诪讬转讜拽诪' 讛讘专讬讬转讗 讘讻诇 讙讜讜谞讬 讘讬谉 砖诇讗 讛讬讛 谞砖讘专 讻诇诇 讗讬 诇讗讜 讗讬讛讜 讜讘讬谉 砖讛讬讛 谞砖讘专 讘转专讬 砖注讬 讗讬 诇讗讜 讗讬讛讜 讜注讻砖讬讜 讘讞讚讗 诇讻讱 讛讜爪专讱 专砖"讬 诇驻' 砖诇讗 讬讻诇讜 诇注诪讜讚 讚讗诇"讛 诇讗 讛讜讬 诪讬转讜拽诪讗 讘讗讬转讘专 讘转专讬 砖注讬 讗诇讗 讘诇讗 讗讬转讘专 讻诇诇 讗讘诇 诇驻专砖"讬 诪讬转讜拽诪讗 讘讻诇 讙讜讜谞讬 砖驻讬专 讜注讬讬谉 讘诪讛专"诐 讜讚讜"拽:


讘讙诪专讗 讞讘转讬 讘谞讝拽讜 诇讗 拽转谞讬 讜讻讜' 转谞讬谞讗 诇讛讗 讚转谞讜 专讘谞谉 转砖诇讜诪讬 谞讝拽 诪诇诪讚 砖讛讘注诇讬诐 诪讟驻诇讬谉 讛讗 讚诇讗 讚拽讚拽 讻谉 讘转砖诇讜诪讬 谞讝拽 讚专讬砖 诪讻讬诇转讬谉 讛讬讬谞讜 诪砖讜诐 讚诇砖讜谉 讞讻诪讬诐 讻讱 讛讜讗 讻诪讜 转砖诇讜诪讬 讻驻诇 讜讚' 讜讛' 讗讘诇 讻讗谉 讚拽讚拽 诇砖讜谉 讛诪砖谞讛 砖讗诪专讛 讘诇' 讘谞讬 讗讚诐 讛拽讜讘诇 注诇 讞讜诪专 讞讬讜讘 谞讝拽讬谉 讚讗祝 注诇 讙讘 砖讛讻砖讬专 诪拽爪转 谞讝拽 诪讞讜讬讘 讘讻讜诇讜 讜讗"讻 砖讬讬讱 讟驻讬 诇讜诪专 讞讘转讬 讘谞讝拽讜 讚诪砖转诪注 讛讞讜诪专 砖诪讞讬讬讘 诇讟驻诇 注爪诪讜 讘谞讘讬诇讛 讻驻专砖"讬 讚诇讬砖谞讗 讚讞讘转讬 讘谞讝拽讜 诪砖诪注 讛讻讬 讜诪讚诇讗 谞拽讟 讛讻讬 诪砖诪注 讚讛讗诪转 讛讜讗 砖讛谞讬讝拽 诪讞讜讬讘 诇讟驻诇 诇讻讱 谞拽讟 诇砖讜谉 转砖诇讜诪讬 谞讝拽 讜拽"诇:


讘转讜住驻讜转 讘讚"讛 讛讗 诪砖讜诐 讚诪诪讬诇讗 讻讜' 讗讘诇 诪转专讜讜讬讬讛讜 讗转讬讗 讘诪讛 讛爪讚 讜诇讗 讞砖 诇讛讗专讬讱 讻讜'. 讜讬砖 诇转诪讜讛 讚讗讻转讬 拽专讗讬 拽砖讬讬谉 讜诇注谞"讚 谞"诇 讚诇讗 诪爪讜 诇诪讬诇祝 讘诪讛 讛爪讚 讻讬讜谉 讚拽专讗讬 讞讚 讘谞讝拽讬 讗讚诐 讛诪讝讬拽 讜讞讚 讘谞讝拽讬 诪诪讜谞讜 讜讞讚 讘砖讜诪专讬谉 讜讗"讻 诪讛 讛爪讚 讛砖讜讛 讬砖 讻讗谉 讗诐 诇讗 砖谞讗诪专 讚讘讻诇 讛讻"讚 谞讝讬拽讬谉 讛谞讬讝拽 诪讟驻诇 讘驻讞转 谞讘讬诇讛 讜讛讗 讜讚讗讬 诇讬转讗 讚讛讗 讗讬讻讗 诇诪讬驻专讱 讙谞讘 讜讙讝诇谉 讬讜讻讬讞 讚驻讞转 讚诪讝讬拽 讛讜讛 讻讚诇拽诪谉 讜讻讬讜谉 讚诇讬讻讗 爪讚 讛砖讜讛 驻专讻讬谞谉 诪讛 诇讛谞讱 砖讬砖 讘讛谉 爪讚 转诪讜转 讻诪讜 砖讛讗专讻转讬 讘驻' 讗诇讜 谞注专讜转 讚祝 诇"讙 注"砖 讜讘讞讬讚讜砖讬 诪讛专"诐 砖讬"祝 讝"诇 讜讚讜拽 讛讬讟讘:


砖诐 讘讙诪专讗 讗"诇 专讘 讻讛谞讗 诇专讘 讟注诪讗 讚讻' 专讞诪谞讗 讜讛诪转 讬讛讬讛 诇讜 讜讻讜' 讜讻' 诪讛专"诐 讜讛转"讞 讚讙专住讬谞谉 讗"诇 专讘 讻讛谞讗 诇专讘讗 讜讗"讻 讗讬谉 讝讛 专讘 讻讛谞讗 讚诇注讬诇 讜讻谉 谞专讗讛 诪诇砖讜谉 讛专讗"砖 注"砖. 讜讻"讻 讚诇讗 转拽砖讬 讗诪讗讬 诇讗 诪拽砖讬 专讘 讻讛谞讗 讗讚谞驻砖讬讛 讚讛讗 讗讬讛讜 讚专讬砖 讘住诪讜讱 诇讘注诇讬诐 诪讟驻诇讬谉 诪讬讘讬讗讛讜 注讚 讛讟专讬驻讛 讜讻讜' 讗诪谞诐 谞"诇 讚讗祝 讗讬 讙专住讬谞谉 专讘 讻讛谞讗 诇专讘 诇拽"诪 诇驻讬 诪"砖 讘住诪讜讱 讚讛谞讬 转诇转 拽专讗讬 爪专讬讻讬 讜讗"讻 讻诇 讛谞讬 讗诪讜专讗讬 诇讗 驻诇讬讙讬 诇讻讱 谞讬讞讗 诇讬讛 诇专讘 讻讛谞讗 诇讛拽砖讜转 诪谞讝拽讬谉 讗谞讝拽讬谉 讚拽专讗 讜讛诪转 讬讛讬讛 诇讜 讜拽专讗 讚讬砖讬讘 诇讘注诇讬讜 讚讚专砖讬谞谉 诪讬谞讬讛 讗驻讬诇讜 住讜讘讬谉 转专讜讜讬讬讛讜 讘谞讝拽讬谉 讻转讬讘讬 讗讘诇 注讚 讛讟专驻讛 讻转讬讘 讙讘讬 砖讜诪专讬诐 讜讗驻砖专 诇讜诪专 注讜讚 讚专"讻 讛拽砖讛 讻谉 讚讜拽讗 诇专讘 诇驻讬 诪讛 讚讗诪专 讘住诪讜讱 讚祝 讬"讗 讚专讘 住"诇 讚诇砖讜讗诇 讗讬谉 砖诪讬谉 讜讗"诇 专"讻 讚讬谞讗 讛讻讬 谞诪爪讗 谞讜讻诇 诇讜诪专 砖讛讘讬谉 专"讻 讚专讘 住"诇 讚诇讗讜 讚讜拽讗 讘砖讜讗诇 讗诇讗 讘讻诇 讛砖讜诪专讬诐 讗讬谉 砖诪讬谉 讗诇讗 讚讜拽讗 讘谞讝拽讬谉 (讜讛讟注诐 讚讘砖讜诪专讬诐 讗讬谉 砖诪讬谉 诪讚讗讬爪讟专讬讱 诇诪讻转讘 讬讘讬讗讛讜 注讚 讛讟专讬驻讛 诇讘注诇讬诐 诪讟驻诇讬谉 诪砖诪注 讚谞讘讬诇讜转 讚讬讚讬讛) 诇讻讱 诇讗 讛讬讛 讬讻讜诇 诇讛拽砖讜转 诇讜 诪注讚 讛讟专讬驻讛 讜讛拽砖讛 诇讜 诪讜讛诪转 讬讛讬讛 诇讜 讚讻转讬讘 讙讘讬 谞讝拽讬谉 讜讘谞讝拽讬谉 讻"注 诪讜讚讬诐 讚砖诪讬谉 讜讚讜"拽:


讘驻专砖"讬 讘讚"讛 讗诇讗 诇驻讞转 谞讘讬诇讛 讚讛讻讬 讗诪专 专讞诪谞讗 讚诪砖注转 诪讬转讛 拽讗讬 讘专砖讜转讬讛 讚谞讬讝拽 讜讻讜'  讻转讘讜 讻谉 诇讬讬砖讘 讚诇讗 转讬拽砖讬 讗"讻 讚诇驻讞转 谞讘讬诇讛 讗转讬 讗讻转讬 诪谞"诇 讚讜讛诪转 讬讛讬讛 诇讜 诇谞讬讝拽 讚诇诪讗 诇诪讝讬拽 讜诇驻讞转 谞讘讬诇讛 讜诇讻讱 讻' 讚注讬拽专 讛讬诇驻讜转讗 讗转讬 诇驻讞转 谞讘讬诇讛 讚讝讜 住讘专讗 讘注诇诪讗 讛讜讗 讻讬讜谉 讚讗讜拽诪讬 讘专砖讜转讬讛 讗诇讗 注讬拽专 拽专讗 诇讙讜驻讬讛 砖讛谞讬讝拽 讬讟驻诇 讜诪诪讬诇讗 讚驻讞转 谞讘讬诇讛 讚讬讚讬讛 讛讜讗 讻诪"砖 讛转讜住驻讜转 砖讛讬讛 诇讜 诇诪讻专讛 讗讘诇 讗讬 讛讜讬 讬诇驻讬谞谉 诇讛 诪讬砖讬讘 讘注"讻 讚驻讞转 谞讘讬诇讛 讛讬讗 砖诇 诪讝讬拽 讻诪讜 讘讻诇 砖讜讛 讻住祝 砖谞讜转谉 诇讜 讻讚讛砖转讗 讜讗"讻 诇讗 谞讜讻诇 诇讜诪专 讚拽专讗 讗转讬 诇驻讞转 谞讘讬诇讛 讚诪讝讬拽 讚讗"讻 诇讬砖转讜拽 诪讬谞讬讛 讜拽"诇:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

转讜住' 讚"讛 诪讗讬 拽注讘讚. 讝"诇 讘讻讜诇讛 砖诪注转讬谉 爪"诇 诪讗讬 拽注讘讬讚 讟驻讬 诪讗讞专讬谞讬 讜讬砖诇诐 讻诇 讗讞讚 讞诇拽讜 注讻"诇. 讜讗讬诇讜 专砖"讬 住讜讘专 砖驻讟讜专 诇讙诪专讬 讜讝"诇 诪讗讬 拽注讘讬讚 讜讗讬谞讜 讞讬讬讘 讻诇讜诐 注讻"诇. 讜讛讜讗 讘讗讜驻谉 砖讙诐 讘诇注讚讬讜 讛讬讛 谞砖诪专 砖讻谉 谞住转诇拽 诪砖诪讬专转讜 讜诪住专 讗转 砖诪讬专转讜 诇讚' 讛砖讜诪专讬诐 讛讗讞专讬诐. 讜讻谉 讻转讘 讛专讗"砖 讜讝"诇 讜驻讟讜专 诇讙诪专讬 讜讻讙讜谉 砖讗讞专讬诐 诇讗 住诇拽讜 注爪诪诐 诪砖诪讬专转 讛砖讜专 讻砖驻砖注 讛讗讞讚 讜诇讗 专爪讜 诇砖诪讜专 讬讜转专 讜讻讬讜谉 砖谞砖讗专讜 讘砖诪讬专转 讛砖讜专 讜讬讻讜诇讬谉 诇砖讜诪专讜 讘诇讗 讛讗讞讚 讛谉 讞讬讬讘讬谉 讜讛讜讗 驻讟讜专 砖讛专讬 诪住专 诇讻讜诇谉 砖讜专讜 诇讻诇 诪讬 砖讬讻讜诇 诇砖讜诪专讜 讜谞转专爪讜 诇砖讜诪专讜 讗驻讬诇讜 讘诇讗 讞讘专诐, 讗讘诇 讗诐 讗诪专讜 诇讜 讗诐 讗讬谞讱 专讜爪讛 诇砖诪讜专 讙诐 讗谞讜 诪住诇拽讬诐 注爪诪讬谞讜 诪砖诪讬专转讜 讻讜诇谉 讞讬讬讘讬谉 讜讻讜' 注讻"诇.
讜诪住转讘专 砖讛专讗"砖 诇讗 讛转讻讜讬谉 砖讛讗讞专讬诐 拽讘诇讜 注诇 注爪诪诐 讘诪驻讜专砖 诇砖诪讜专 讗转 讛讘讛诪讛 注讘讜专 讛讗讞讚 砖讛住转诇拽 讚讗"讻 驻砖讬讟讗 砖讛讜讗 驻讟讜专 讜讛诐 讞讬讬讘讬诐 讜诇诪讛 讬讞诇拽讜 注诇讬讜 讛转讜住'. 讗讱 诪讚讜讘专 讻讗谉 砖讗讞讚 诪讛诐 讛住转诇拽 讜讛讗讞专讬诐 诇讗 讗诪专讜 讻诇讜诐 注讻"讝 讛讜讗 驻讟讜专 讜讛诐 讞讬讬讘讬诐. 讛砖讜诪专 讬讻讜诇 诇讛住转诇拽 诪讛砖诪讬专讛 讜诇讛砖讗讬专 讗转 讗讞专讬讜转 讛砖诪讬专讛 讘讬讚讬 讛讗讞专讬诐. 讗诪谞诐 注诇讬谞讜 诇讘专专 诪谞讬讬谉 诇砖讜诪专 讛讝讻讜转 讛讝讗转 诇讛住转诇拽 诪砖诪讬专转讜 讘诇讬 砖讛讗讞专讬诐 讬转讞讬讬讘讜 诪驻讜专砖 诇砖诪讜专 讘砖讘讬诇讜; 讗讟讜 讘讞诪砖讛 砖讜诪专讬 驻拽讚讜谉 讚注诇诪讗 讬讻讜诇 讗讞讚 诪讛诐 诇讛住转诇拽 讜诇讞讬讬讘 讗转 讛讗讞专讬诐 诇砖诇诐 讗转 讞诇拽讜 讘诇讬 讛转讞讬讬讘讜转 诪驻讜专砖转 诪爪讬讚诐. 讜讘讻谉 诇诪讛 讞讬讬讘讬诐 讗专讘注转 讛砖讜诪专讬诐 讛谞砖讗专讬诐 诇砖诪讜专 诪谞讝拽讬谉 讘注讘讜专 讛讗' 砖讛住转诇拽 讘诇讬 讛转讞讬讬讘讜转 诪驻讜专砖转 诪爪讬讚诐 诇砖诪讜专 讘砖讘讬诇讜.
讜讛谞讛 讛转讜住' 诇拽诪谉 (讚祝 谞讜: 讚"讛 驻砖讬讟讗 讜讻讜') 讚谞讬诐 讘讬住讜讚 讛讞讬讜讘 砖诇 讙讝诇谉 讘砖诪讬专转 谞讝拽讬谉 讜讝"诇 讚住讘专讗 讛讜讗 讚讙讝诇谉 谞讻谞住 转讞转 讛讘注诇讬诐 讚讻讬讜谉 砖讛讜爪讬讗 诪专砖讜转 讘注诇讬诐 砖讛讬讜 讞讬讬讘讬谉 讘砖诪讬专转讛 讜讗讬谉 讛讘注诇讬诐 讬讻讜诇讬诐 诇砖讜诪专讛 诇驻讬 砖谞讙讝诇讛 诪讛诐 讬砖 注诇 讛讙讝诇谉 诇砖讜诪专讛 讚诇注谞讬谉 谞讝拽讬谉 讗拽专讜 讘注诇讬诐 讻诇 诪讬 砖讘讬讚讜 诇砖讜诪专讛 讜讻讜' 注讻"诇. 讜谞专讗讛 砖讛住讘专 讛转讜住' 讘讞讬讜讘 讛讙讝诇谉 砖讬讬讱 讙诐 诇讞讬讜讘 讛砖讜诪专 讘砖诪讬专转 谞讝拽讬谉. 讛砖讜诪专 讞讬讬讘 讘砖诪讬专转 谞讝拽讬谉 诇讗 诪讞诪转 讛转讞讬讬讘讜转 诪驻讜专砖转 诪爪讬讚讜 诇砖诇诐 讘注讚 讛谞讝拽讬谉 讗诇讗 诪砖讜诐 砖谞讟诇 注诇 注爪诪讜 诇砖诪讜专 讗转 讛诪讝讬拽 讜讛讘讛诪讛 谞诪爪讗转 讘专砖讜转讜 讜讘讬讚讜 诇砖讜诪专讛 讜诪诪讬诇讗 讞讬讬讘 讘砖诪讬专转讛 诪讚讬谉 讘注诇讬诐 "讚诇注谞讬谉 谞讝拽讬谉 讗拽专讜 讘注诇讬诐 讻诇 诪讬 砖讘讬讚讜 诇砖讜诪专讛", 讜讗诐 讛讝讬拽讛 讞讬讬讘 诪讚讬谉 讘注诇讬诐. 注驻讬"讝 诪讜住讘专转 砖讬讟转 专砖"讬 讜讛专讗"砖 讻讗谉 讻讬 诪讗讞专 砖讛砖讜诪专 讛讗' 讛住转诇拽 讜讛讘讛诪讛 谞诪爪讗转 转讞转 讬讚讬讛诐 讜讘专砖讜转诐 砖诇 讚' 讛砖讜诪专讬诐 砖谞砖讗专讜 诪诪讬诇讗 讻讜诇诐 诪转讞讬讬讘讬诐 讻讘注诇讬 讛诪讝讬拽 讘讞讬讜讘 砖诪讬专讛 诪诇讗 诇砖讜诪专讛. 讜讗注"驻 砖诇讗 讛转讞讬讬讘讜 讘讛转讞讬讬讘讜转 诪驻讜专砖转 诇砖诇诐 讘诪拽讜诐 讛砖讜诪专 砖讛住转诇拽 讛专讬 讛诐 注讚讬讬谉 讘注诇讬诐 讜讘注诇讬诐 讞讬讬讘讬诐 注诇 谞讝拽讬 讘讛诪转诐. 讜谞专讗讛 砖讘讻讱 讞诇讜拽 讚讬谉 砖诪讬专转 谞讝拽讬谉 诪讚讬谉 砖诪讬专转 讙讜驻讜. 讛砖讜诪专 讞讬讬讘 讘砖诪讬专转 谞讝拽讬谉 诪讚讬谉 讘注诇讬诐 诇驻讬 砖讛讘讛诪讛 讘专砖讜转讜. 诪讗讬讚讱, 讞讜讘转 砖诪讬专转 讙讜驻讜 砖诇 讛驻拽讚讜谉, 讞诇讛 专拽 注"讬 讛转讞讬讬讘讜转 诪驻讜专砖转 诇砖诇诐. 讜讘讗讜驻谉 砖讛' 砖讜诪专讬诐 讛转讞讬讬讘讜 讘砖诪讬专转 讙讜驻讜 砖诇 讛驻拽讚讜谉 讜讗' 讛住转诇拽 讗讬谉 讛讗讞专讬诐 讞讬讬讘讬诐 诇砖诇诐 讘注讚讜 讘诇讬 砖讬转讞讬讬讘讜 讘讻讱 讘诪驻讜专砖 讜讗诐 诇讗 讛转讞讬讬讘讜 诇砖诇诐 讜讛驻拽讚讜谉 谞讗讘讚 讻讜诇谉 讞讬讬讘讬谉 讜讗祝 讛专讗砖讜谉 砖讛住转诇拽 诪砖诪讬专讛.
讬讜爪讗 砖讞诇讜拽讬诐 讛转讜住' 讻讗谉 注诐 专砖"讬 讜讛专讗"砖 讘讟讬讘 讛讬住讜讚 砖诇 讞讬讜讘 讛砖讜诪专 讘砖诪讬专转 谞讝拽讬谉. 讗诇讬讘讗 讚转讜住' 讞讬讜讘 讛砖诪讬专讛 讞诇 注拽讘 讛转讞讬讬讘讜转 诪驻讜专砖转 砖诇 讛砖讜诪专 诇砖诇诐 讜讗讬谉 讗讞讚 诪讛诐 讬讻讜诇 诇讛住转诇拽 讘诇讬 讛转讞讬讬讘讜转 诪驻讜专砖转 诪爪讚 讛砖讜诪专讬诐 讛讗讞专讬诐 诇砖诇诐 转讞转讬讜. 讗讜诇诐 专砖"讬 讜讛专讗"砖 转讜驻住讬诐 砖讞讜讘转 砖诪讬专转 讛谞讝拽讬谉 讞诇讛 注诇 讛砖讜诪专 诪讚讬谉 讘注诇讬诐 诪讗讞专 砖讘讬讚讜 诇砖诪讜专 讗转 讛讘讛诪讛 砖谞诪爪讗转 讘专砖讜转讜, 讜讗诐 讛住转诇拽 讗讞讚 讛砖讜诪专讬诐 讞讬讬讘讬诐 讛讗讞专讬诐 诇砖诪讜专 讘诪拽讜诪讜 讻讘注诇讬诐 讗祝 讘诇讬 讛转讞讬讬讘讜转 诪驻讜专砖转 诇砖诇诐.
驻注诐 谞驻讙砖 讛讙专"讞 讝爪"诇 注诐 讘注诇 讛讗讜专 砖诪讞 讝爪"诇 讜讚谞讜 讘注谞讬谉 砖诪讬专转 谞讝拽讬谉 讘砖讜诪专 讗讘讬讚讛 砖讛讜讗 谞注砖讛 砖讜诪专 讗讘讬讚讛 讘诇讬 讛转讞讬讬讘讜转 诪驻讜专砖转 讗诇讗 诪砖讜诐 砖讛转讜专讛 讛讟讬诇讛 注诇讬讜 讗转 讞讜讘转 砖诪讬专转讛. 讜诇驻讬 讚讘专讬谞讜 注讜诇讛 砖砖讗诇转 砖讜诪专 讗讘讬讚讛 讘谞讜讙注 诇砖诪讬专转 谞讝拽讬谉 转诇讜讬' 讘诪讞诇讜拽转 专砖"讬 讜转讜住' 诇驻谞讬谞讜. 讗诇讬讘讗 讚专砖"讬 讞诇讛 讞讜讘转 砖诪讬专转 讛谞讝拽讬谉 诪讚讬谉 讘注诇讬诐 注诇 讻诇 诪讬 砖讘讬讚讜 诇砖讜诪专讛. 讜讛讜讗讬诇 讜讛讗讘讬讚讛 讘专砖讜转 讛诪讜爪讗讛 讜讘讬讚讜 诇砖讜诪专讛 诪住转讘专 砖讛讜讗 讞讬讬讘 讘砖诪讬专转 谞讝拽讬讛 讻讘注诇讬诐. 讜讗讬诇讜 诇转讜住' 砖诇驻谞讬谞讜 讚讜拽讗 讛转讞讬讬讘讜转 诪驻讜专砖转 诇砖诇诐 诪讞讬讬讘转 讘砖诪讬专转 谞讝拽讬谉 讻砖诐 砖讛讬讗 诪讞讬讬讘转 砖讜诪专 讘砖诪讬专转 讙讜驻讜 砖诇 驻拽讚讜谉 讚注诇诪讗. 讜讘讻谉 砖讜诪专 讗讘讬讚讛 驻讟讜专 诪砖诪讬专转 谞讝拽讬谉 砖讛专讬 诇讗 讛转讞讬讬讘 讘诪驻讜专砖 讘砖诪讬专转 谞讝拽讬讛.
讜讛谞讛 砖"讞 讞讬讬讘 诇砖诪讜专 驻拽讚讜谉 讛谞诪住专 讗诇讬讜 诇砖诪讬专转 讙讜驻讜 讘砖诪讬专讛 驻讞讜转讛. 诪讗讬讚讱 砖讜专 转诐 诪讞讬讬讘 讘注诇讬讜 讘砖诪讬专讛 诪注讜诇讛. 讜诇讗讜专 讚讘专讬谞讜 诪住转讘专 砖诇讚注转 专砖"讬 讜讛专讗"砖 砖"讞 砖拽讬讘诇 注诇 注爪诪讜 砖诪讬专转 讙讜驻讜 砖诇 讘讛诪讛 转诪讛 讛诪讜驻拽讚转 讗爪诇讜 诇诪专讜转 砖讞讬讬讘 诇砖诪讜专 讗转 讙讜驻讛 讘砖诪讬专讛 驻讞讜转讛, 注讻"讝 讬讛讬讛 讞讬讬讘 诇砖诪讜专 讗讜转讛 诪谞讝拽讬谉 讘砖诪讬专讛 诪注讜诇讛, 讻讬 讞讬讜讘 砖诪讬专转 谞讝拽讬讛 讗讬谞讜 谞讜讘注 诪讛转讞讬讬讘讜转 诪驻讜专砖转 诪爪讚 讛砖讜诪专 讗讱 讞诇 讻讞讬讜讘 讘注诇讬诐 注拽讘 砖讛讘讛诪讛 讘专砖讜转讜 讜讘讬讚讜 诇砖讜诪专讛. 讜注讬讬谉 诇拽诪谉 (讚祝 诪讛.), 讜注"注 讘专诪讘"诐 讘驻"讚 诪讛诇' 谞讝拽讬 诪诪讜谉 砖拽讘注 砖砖"讞 砖砖诪专 讘讛诪讛 转诪讛 讘砖诪讬专讛 驻讞讜转讛 驻讟讜专 讛砖讜诪专 诪谞讝拽讬讛. 讜诇驻讬"讝 驻住拽讜 诪转谞讙讚 诇砖讬讟转 专砖"讬 讜讛专讗"砖.
讘.
讗砖专 诇诪专讘讛 讘讞讘讬诇讜转 讬转讻谉 砖砖讬讟转 专砖"讬 砖讛讗讞专讜谉 驻讟讜专 诇讙诪专讬. 讜讗讬诇讜 讛转讜住' 住讜讘专讬诐 砖讻讜诇诐 讞讬讬讘讬诐, 讜讝"诇 讚转谞讬讗 驻专拽 讛驻专讛 讗' 讛讞讜拽拽 讘讜专 诇讬' 讜讘讗 讗讞专 讜讛砖诇讬诪讜 诇注砖专讬诐 讜讘讗 讗讞专 讜讛砖诇讬诪讜 诇砖诇砖讬诐 讻讜诇诐 讞讬讬讘讬谉 讗注"讙 讚讘诇讗讜 讗讬讛讜 讛讜讛 诪转讛, 诪讬讛讜 讘讝讛 爪专讬讱 诇讚拽讚拽 讜讻讬 讘砖讘讬诇 砖讛砖诇讬讱 讗讬讝讜 注抓 讘转讜讱 讗砖 讙讚讜诇讛 讬转讞讬讬讘, 讛讗 诇讗 讚诪讬 讗诇讗 诇讗' 砖讞讜驻专 讘讜专 讬' 讜讘讗 讗讞专 讜讛砖诇讬诪讜 诇讬"讗 注讻"诇. 讗诪谞诐 专砖"讬 讗讬谞谞讜 讗讜诪专 讘诪驻讜专砖 诪讛讬 砖讬讟转讜 讘讚讬谉 诪专讘讛 讘讞讘讬诇讜转, 讜讬转讻谉 砖讚注转讜 讻转讜住' 砖讛诪专讘讛 讘讞讘讬诇讜转 讞讬讬讘. 诪讗讬讚讱 讗诐 谞谞讬讞 砖诇专砖"讬 讛诪专讘讛 讘讞讘讬诇讜转 驻讟讜专 注诇讬谞讜 诇讬讬砖讘 讗转 拽讜砖讬转 讛转讜住' 诪讘讜专 讬' 讜讛砖诇讬诪讜 诇讻' 砖讛讗讞专讜谉 讞讬讬讘.
讜讬转讻谉 砖专砖"讬 讬讘讞讬谉 讘讬谉 注砖讬讬转 讛诪讝讬拽 砖诇 讘讜专 诇注砖讬讬转 讛诪讝讬拽 砖诇 讗砖. 讗砖 诪讝讬拽讛 讘拽讜诐 讜注砖讛 砖讚专讻讛 诇讬诇讱 讜诇讛讝讬拽 讜讛诪讚诇讬拽 讛讜讗 住讬讘转 讛谞讝拽. 讜讗讬诇讜 讘讜专 诪讝讬拽 讘砖讘 讜讗诇 转注砖讛 讻讬 讛谞讬讝拽 谞转拽诇 讘讘讜专 讜讛谞讬讝拽 讛讜讗 住讬讘转 讛谞讝拽. 讜讘讻谉 诇专砖"讬 讛专讗砖讜谉 砖讛讚诇讬拽 讗转 讛讗砖 注砖讗讛 讞驻爪讗 讚诪讝讬拽 讜讛讜讗 住讬讘转 讛谞讝拽. 讜讗讬诇讜 讘讘讜专 讛谞讝拽 谞注砖讛 诪讞诪转 讛谞讬讝拽 砖讘讗 讗诇 讛诪讝讬拽 讜讛谞讬讝拽 讛讜讗 住讬讘转 讛谞讝拽, 讜诇讻谉 讗注"驻 砖讛砖谞讬 诇讗 讙专诐 讗转 讛谞讝拽 专拽 讛讜住讬祝 诇讞驻爪讗 砖诇 讛讘讜专 砖注砖讛 讛专讗砖讜谉 注讻"讝 谞讞砖讘 讛砖谞讬 诇讘注诇 讛讘讜专 讻诪讜 讛专讗砖讜谉 讜讞讬讬讘 砖讻谉 讛讜住讬祝 诇讞驻爪讗. 讘讗砖 诇注讜诪转 讝讗转 讛诪讞讬讬讘 讛讜讗 砖讙专诐 讗转 讛讛讬讝拽 讜讝讛 砖讛讜住讬祝 讘讞讘讬诇讛 诇讗 讙专诐 讗转 讛谞讝拽 讻讬 讗祝 讘诇注讚讬讜 讛讬转讛 讛讜诇讻转 讜诪讝讬拽讛. 讘讘讜专 讛诪讞讬讬讘 讗讬谞讜 讙专诪转 讛谞讝拽 (讻讬 讛谞讬讝拽 讙专诐 讗转 讛谞讝拽 注"讬 砖谞驻诇 诇讘讜专). 讛诪讞讬讬讘 讛讜讗 讘注诇讜转 讘注诇诪讗 讘讞驻爪讗 讚讘讜专 砖讛讝讬拽, 讜诪讻讬讜谉 砖讛砖谞讬 讛讜住讬祝 诇讘讜专 讬转讻谉 诇讜诪专 砖讛讘讜专 砖诇讜 讜讛讜讗 讛讘注诇讬诐 砖诇 讛讞驻爪讗 讚诪讝讬拽.
讜讛谞讛 讘住讜驻诐 砖诇 讛转讜住' 专"诇 砖讗祝 讘讘讜专 砖讞驻专 讛专讗砖讜谉 讬' 讜讘讗 讗讞专 讜讛讜住讬祝 讟驻讞 诇讬"讗 讛砖谞讬 驻讟讜专 讻讬 讗讬谉 讛讛讜住驻讛 谞讞砖讘转 诇讻诇讜诐. 专拽 讛讜住驻转 讬' 讟驻讞讬诐 讛诪讛讜讜讛 砖讬注讜专 讘讜专 砖诪诪讬转 砖诪讛 讛讜住驻讛 诇讞讬讬讘 讗转 讛砖谞讬 讬讞讚 注诐 讛专讗砖讜谉. 讜注讬讬谉 诇诪注诇讛 讘砖讬注讜专讬诐 (讚祝 讬. 讘转讜住' 讚"讛 诇讬讞讻讛 谞讬专讜 讜讻讜') 讘诪砖"讻 讘讘讬讗讜专 砖讬讟讜转 讛专讗砖讜谞讬诐 讘注谞讬谉 讛讛讜住驻讛 讘讘讜专.
讙诪'. 讛' 砖讬砖讘讜 注诇 住驻住诇 讗讞讚 讜讻讜'.
讘讛诪砖讱 讛住讜讙讬讗 讬砖 诇讛注讬专 讻诪讛 讛注专讜转.
讗) 讝"诇 讛讙诪': 讚讘诇讗讜 讗讬讛讜 谞诪讬 讗讬转讘专 诪讗讬 拽注讘讬讚 注讻"诇. 诇诪注诇讛 讘诪住专 砖讜专讜 诇讞诪砖讛 讘谞讬 讗讚诐 驻专砖"讬 砖讛讗讞专讜谉 驻讟讜专 诇讙诪专讬, 讗讱 讻讗谉 讘讞诪砖讛 砖讬砖讘讜 注诇 住驻住诇 讗' 诇讗 驻讬专砖 诪讛 讚讬谞讜 砖诇 讛讗讞专讜谉. 讜谞"诇 砖转诇讜讬 讘诪讛 砖讞拽专谞讜 讘专讗砖讬转 砖讬注讜专讬谞讜 诇诪住讻转讬谉 讗诐 讗讚诐 讛诪讝讬拽 讞讬讬讘 诪砖讜诐 砖驻砖注 讘砖诪讬专转 讙讜驻讜 讗讜 砖讞讬讬讘 诪砖讜诐 诪注砖讛 讛讛讬讝拽 砖注砖讛. 讗诐 讛讞讬讜讘 谞讜讘注 诪驻砖讬注讛 讘砖诪讬专转 讙讜驻讜 诪住转讘专 砖讛讗讞专讜谉 驻讟讜专 讻讬 讗讬谉 注诇讬讜 讞讜讘转 砖诪讬专讛 诪讗讞专 砖讛住驻住诇 讬砖讘专 讘讬谉 讻讛 讜讻讛 讘诇注讚讬讜. 讞讬讜讘 砖诪讬专讛 讞诇 专拽 讻讚讬 诇诪谞讜注 讛讬讝拽, 讜讘讗讜驻谉 砖讛讛讬讝拽 讬拽专讛 讘讬谉 讻讛 讜讻讛 诇讬讻讗 讞讬讜讘 砖诪讬专讛. 诪讗讬讚讱 讗诐 讗讚诐 讛诪讝讬拽 讞讬讬讘 诇砖诇诐 诪砖讜诐 驻注讜诇转 诪注砖讛 讛讛讬讝拽 砖注砖讛 诪住转讘专 砖讛讗讞专讜谉 讞讬讬讘 讻讬 住讜讻"住 讛砖转转祝 注诐 讛专讗砖讜谞讬诐 讘诪注砖讛 讛讛讬讝拽.142
讘) 讝"诇 讛讙诪': 讚讗诪专讬 诇讬讛 讗讬 诇讗讜 讗转 讛讜讬 讬转讘讬谞谉 讟驻讬 驻讜专转讗 讜拽讬讬诪讬谞谉 注讻"诇. 住讘专转 讛讙诪专讗 诇讻讗讜专讛 转诪讜讛讛 砖讛专讬 讻砖讛讗讞专讜谉 讬砖讘 讬讚注讜 讛专讗砖讜谞讬诐 砖讛住驻住诇 讬砖讘专 转讜讱 砖注讛 讜注讻"讝 诇讗 注诪讚讜 讜讛住驻住诇 谞砖讘专 注"讬 讻讜诇诐, 讜诇诪讛 讗讬驻讜讗 谞爪讚讬拽 讟注谞转诐 讛驻讜讟专转 讗讜转诐 讜诪讞讬讬讘转 讗转 讛讗讞专讜谉 讘诇讘讚.
讜谞专讗讛 砖砖讜谞讛 讛谞讝拽 砖诇 讛专讗砖讜谞讬诐 诪讛谞讝拽 砖诇 讛讗讞专讜谉. 讛专讗砖讜谞讬诐 砖诇讗 拽诪讜 讛讝讬拽讜 讗转 讛住驻住诇 专拽 讘砖讘 讜讗诇 转注砖讛 诪驻谞讬 砖诇讗 拽诪讜 讻砖讛讗讞专讜谉 讬砖讘. 讗讘诇 讛讗讞专讜谉 砖讬砖讘 注讻砖讬讜 注砖讛 诪注砖讛 谞讝拽 讘拽讜诐 讜注砖讛. 讜讬注讜讬讬谉 讘诪讞诇讜拽转 讛专讗砖讜谞讬诐 诇拽诪谉 (讚祝 诇讗. - 诇讗 讘, 注讬讬"砖 讘专砖"讬 讜转讜住' 讚"讛 讗诪专 专讘讗) 讘讗讚诐 砖讛讝讬拽 讘砖讘 讜讗诇 转注砖讛 - 讻砖讛讬讛 砖讜讻讘 注诇 讛讚专讱 讜讞讘讬专讜 谞转拽诇 讘讜 - 讗诐 讞讬讬讘 诪讚讬谉 讗讚诐 讛诪讝讬拽 讗讜 诪讚讬谉 讘讜专. 讜讗诐 谞谞拽讜讟 砖讗讚诐 砖讛讝讬拽 讘砖讘 讜讗诇 转注砖讛 讞讬讬讘 诪讚讬谉 讘讜专 讬讜爪讗 砖讛专讗砖讜谞讬诐 讞讬讬讘讬诐 诪讚讬谉 讘讜专 讜讗讬诇讜 讛讗讞专讜谉 讞讬讬讘 诪讚讬谉 讗讚诐 讛诪讝讬拽. 讜讻砖讗讚诐 诪爪讟专祝 注诐 讘讜专 诇讛讝讬拽 讘讬讞讚 讛讗讚诐 诇讘讚讜 讞讬讬讘 讜讛讘讜专 驻讟讜专.143 讜讬转讻谉 砖讗驻讬诇讜 讗诐 谞转驻讜住 砖讗讚诐 砖讛讝讬拽 讘砖讘 讜讗诇 转注砖讛 讞讬讬讘 诪讚讬谉 讗讚诐 讛诪讝讬拽 诪"诪 砖讜谞讛 讞讬讜讘 谞讝拽 讘砖讘 讜讗诇 转注砖讛 诪讞讬讜讘 谞讝拽 讘拽讜诐 讜注砖讛, 讗讚诐 砖讛讝讬拽 讘砖讘 讜讗诇 转注砖讛 讞讬讬讘 诪砖讜诐 驻砖讬注讛 讘砖诪讬专转 讙讜驻讜.144 讜讗讬诇讜 讗讚诐 砖讛讝讬拽 讘拽讜诐 讜注砖讛 讞讬讬讘 诪驻谞讬 注爪诐 诪注砖讛 讛谞讝拽 砖注砖讛. 讜讗讚诐 砖讞讬讬讘 诪砖讜诐 诪注砖讛 谞讝拽 诪驻拽讬注 讗转 讞讬讜讘 讛讗讚诐 砖讞讬讬讘 诪砖讜诐 驻砖讬注讛. 讜诇讻谉 讛讗讞专讜谉 诇讘讚讜 讞讬讬讘 讜讛专讗砖讜谞讬诐 驻讟讜专讬诐.
讜讛谞讛 讛专诪讘"诐 拽讘注 讘驻讬"讙 诪讛诇' 谞"诪 (讛诇"讞 - 讟) 砖讗讚诐 讛砖讜讻讘 讘讚专讱 讜讘讗 讗讞专 讜谞转拽诇 讘讜 讛专讗砖讜谉 讞讬讬讘 讘谞讝拽讬 讛砖谞讬 诪讚讬谉 讘讜专 讜讘讛转讗诐 诇讻讱 讞讬讬讘 讚讜拽讗 讘谞讝拽讬 讙讜驻讜 砖诇 讛砖谞讬 讜诇讗 讘谞讝拽讬 讻诇讬讜. 讬讜爪讗 砖诇驻讬 讛专诪讘"诐 讗讚诐 砖讛讝讬拽 讘砖讘 讜讗诇 转注砖讛 讞讬讬讘 诪讚讬谉 讘讜专 讜诇讗 诪讚讬谉 讗讚诐 讛诪讝讬拽. 讗讚诐 讛诪讝讬拽 诇讚注转 讛专诪讘"诐 讛讜讗 讗讚诐 砖讛讝讬拽 讚讜拽讗 讘拽讜诐 讜注砖讛 讜诇讗 讘砖讘 讜讗诇 转注砖讛. 讜讘谞讜讙注 诇住讜讙讬讬谉 驻住拽 讛专诪讘"诐 讘驻"讜 诪讛诇' 讞讜讘诇 讜诪讝讬拽 (讛诇讟"讜) 砖讛讗讞专讜谉 诇讘讚讜 讞讬讬讘 讜讛专讗砖讜谞讬诐 驻讟讜专讬诐 (注讬讬谉 讘讙专"讗 讘讛讙讛讜转讬讜 诇住讜讙讬讬谉 讜讘砖"注 讞讜"诪 住讬' 砖驻"讗) 讜讝"诇 讜讻谉 讞诪砖讛 砖讬砖讘讜 注诇 讛讻住讗 讜诇讗 谞砖讘专 讜讘讗 讗讞专讜谉 讜讬砖讘 注诇讬讜 讜谞砖讘专 讗注"驻 砖讛讬讛 专讗讜讬 诇讛砖讘专 讘讛谉 拽讜讚诐 砖讬砖讘 讛讜讗讬诇 讜拽讬专讘 讗转 砖讘讬专转讜 讛讗讞专讜谉 讞讬讬讘, 砖讛专讬 讗讜诪专讬诐 诇讜 讗讬诇讜 诇讗 谞住诪讻转 注诇讬谞讜 讛讬讬谞讜 注讜诪讚讬诐 拽讜讚诐 砖讬砖讘专 讜讻讜' 注讻"诇. 讬讜爪讗 讗诇讬讘讗 讚讛专诪讘"诐 砖讛讗讞专讜谉 砖讛讝讬拽 讘拽讜诐 讜注砖讛 讜讞讬讬讘 诪讚讬谉 讗讚诐 讛诪讝讬拽 诪驻拽讬注 讗转 讞讬讜讘 讛专讗砖讜谞讬诐 讛诪讝讬拽讬诐 讘砖讘 讜讗诇 转注砖讛 砖讛讬讜 专讗讜讬诐 诇讛转讞讬讬讘 诪讚讬谉 讘讜专.
讙) 讝"诇 讛讙诪': 讜诇讬诪讗 诇讛讜 讗讬 诇讗讜 讗转讜谉 讘讚讬讚讬 诇讗 讛讜讛 诪讬转讘专 注讻"诇. 爪讬讬谉 讛讙专"讗 讘讛讙讛讜转讬讜 砖讛专诪讘"诐 诇讗 讙专住 诇讟注谞讛 讝讜 (注讬' 讘讘讬讗讜专 讛讙专"讗 诇砖"注 讞"诪 住讬' 砖驻"讗). 讗诪谞诐 专砖"讬 讻谉 讙专住 诇讛. 讜谞专讗讛 砖讛讟注谞讛 讗诇讬讘讗 讚专砖"讬 讛讬讗 讻讬 诪讗讞专 砖讻讜诇诐 讬砖讘讜 讜注拽讘 讻讱 诇讘住讜祝 谞砖讘专 讻讜诇诐 谞讞砖讘讬诐 诇诪讝讬拽讬诐 讘砖讜讛 讘砖注转 讛砖讘讬专讛 讜讗讬谉 诇讜诪专 砖讛专讗砖讜谞讬诐 讛讝讬拽讜 讘砖讘 讜讗诇 转注砖讛 讜讛讗讞专讜谉 讘拽讜诐 讜注砖讛. 诇讬讻讗 谞"诪 诪讬 讬砖讘 砖诐 讘专讗砖讜谞讛, 讻讜诇诐 诪讝讬拽讬诐 讘砖讜讛 讜讞讬讬讘讬诐 诇砖诇诐 讘砖讜讛.
讚) 讝"诇 讛讙诪'. 诇讗 爪专讬讻讛 讚讘讛讚讬 讚住诪讬讱 讘讛讜 转讘专 注讻"诇. 驻专砖"讬 讜讝"诇 诇注讜诇诐 讚讘诇讗讜 讗讬讛讜 诇讗 讛讜讛 诪讬转讘专 讻诇诇 讜讚拽讗诪专转 驻砖讬讟讗 诇讗 爪专讬讻讗 讚诇讗 讬砖讘 注诇讬讜 讗诇讗 注诪讚 注诇 专讙诇讬讜 讜谞住诪讱 注诇讬讛诐 讜讗转讗 诇讗砖诪讜注讬谞谉 讚讻讞讜 讻讙讜驻讜 讚诪讬 注讻"诇. 诇讻讗讜专讛 讗诇讬讘讗 讚专砖"讬 砖讜谞讛 讛讚讬谉 砖诇 讛专讗砖讜谞讬诐 砖讬砖讘讜 讜诇讗 讛讬讛 讛住驻住诇 注讜诪讚 诇讛砖讘专 讻诇诇 诪讛讚讬谉 砖诇 讛专讗砖讜谞讬诐 砖讬砖讘讜 讜讛住驻住诇 注诪讚 诇讛砖讘专 讘砖注转讬讬诐 讜注讻砖讬讜 砖讛讗讞专讜谉 住诪讱 注诇讬讛诐 谞砖讘专 讛住驻住诇 讘砖注讛 讗讞转. 讘讗讜驻谉 讛专讗砖讜谉 砖诇讗 讛讬讛 专讗讜讬 诇讛砖讘专 讻诇诇 讛专讗砖讜谞讬诐 驻讟讜专讬诐 讻砖住诪讱 讛讗讞专讜谉 讗转 注爪诪讜 注诇讬讛诐 讜诇讗 拽诪讜 讜讛住驻住诇 谞砖讘专. 讛住讬讘讛 诇讻讱 讻讬 诇诪专讜转 砖讬讜讻诇讜 诇拽讜诐 讗讱 驻砖注讜 讜诇讗 拽诪讜 (砖谞专讗讛 讘驻砖讟讜转 砖讗讬谉 讛讘讬讗讜专 砖住诪讱 注诇讬讛诐 讛讗讞专讜谉 讜诇讗 谞转谞诐 诇注诪讜讚 砖注砖讗诐 讗谞讜住讬诐) 注讻"讝 驻砖讬注转诐 讻讗谉 诪讟讬诇讛 注诇讬讛诐 讚讬谉 诪讝讬拽 讘砖讘 讜讗诇 转注砖讛. 讜讗讬诇讜 讛讗讞专讜谉 砖住诪讱 讗转 注爪诪讜 注诇讬讛诐 讛专讬 讛讜讗 诪讝讬拽 讘拽讜诐 讜注砖讛. 诪讝讬拽 讘拽讜诐 讜注砖讛 诪驻拽讬注 讗转 讛讞讬讜讘 砖诇 诪讝讬拽 讘砖讘 讜讗诇 转注砖讛. 讘讚"讗 讻砖讬砖讘讜 讛专讗砖讜谞讬诐 诇讻转讞讬诇讛 讜诇讗 讛讬讛 讛住驻住诇 注讜诪讚 诇讛砖讘专 讻诇诇, 讗诇讗 驻砖注讜 讗讞"讻 砖诇讗 拽诪讜 讜讛讝讬拽讜 讘砖讘 讜讗诇 转注砖讛. 讗讜诇诐 讻砖讛住驻住诇 注诪讚 诇讛砖讘专 转讜讱 砖注转讬讬诐 讘砖注转 讬砖讬讘转诐 讛讬讜 诪讝讬拽讬诐 讘拽讜诐 讜注砖讛. 讜讗注"驻 砖讻砖讛讗讞专讜谉 住诪讱 注爪诪讜 注诇讬讛诐 讙专诐 砖讛讛讬讝拽 讬拽专讛 转讜讱 砖注讛 讗讞转 讜讛讜"诇 讛讜讗 诪讝讬拽 讘拽讜诐 讜注砖讛 注讻"讝 讙诐 讛专讗砖讜谞讬诐 谞讞砖讘讬诐 讗诇讬讘讗 讚专砖"讬 诇诪讝讬拽讬诐 讘拽讜诐 讜注砖讛 注拽讘 诪注砖讛 讛讬砖讬讘讛 讛专讗砖讜谞讛 讻砖讬砖讘讜 诇讻转讞讬诇讛 讜注砖讜 诪注砖讛 讛讬讝拽. 讜讘讗讜驻谉 讛讝讛 讻讜诇诐 讞讬讬讘讬诐 诇砖诇诐 讘砖讜讛.
诪讗讬讚讱 诇讚注转 讛专诪讘"诐 (驻"讜 诪讞讜讘诇 讛诇讟"讜) 讗祝 讘讗讜驻谉 讻砖讛住驻住诇 讛讬讛 注讜诪讚 诇讛砖讘专 转讜讱 砖注转讬讬诐 讜讛讗讞专讜谉 讙专诐 砖讛谞讝拽 讬拽专讛 讘砖注讛 讗讞转 讞砖讜讘讬诐 讛专讗砖讜谞讬诐 诇诪讝讬拽讬诐 讘砖讘 讜讗诇 转注砖讛 讜讛讗讞专讜谉 诇讘讚讜 谞讞砖讘 诇诪讝讬拽 讘拽讜诐 讜注砖讛 讜讞讬讜讘讜 诪驻拽讬注 讗转 讞讬讜讘诐. 讜讟注诪讜 "讛讜讗讬诇 讜拽讬专讘 讗转 砖讘讬专转讜 讛讗讞专讜谉 讞讬讬讘 砖讛专讬 讗讜诪专讬诐 诇讜 讗讬诇讜 诇讗 谞住诪讻转 注诇讬谞讜 讛讬讬谞讜 注讜诪讚讬诐 拽讜讚诐 砖讬砖讘专" 讻诇讜诪专 砖讛讗讞专讜谉 砖拽讬专讘 讗转 讛谞讝拽 讛讝讬拽 讘拽讜诐 讜注砖讛 讜讞讬讬讘 讜讛诐 讘砖讘 讜讗诇 转注砖讛 讜驻讟讜专讬诐.
讗讱 诪讛讙讛讜转 讛讙专"讗 讗讜转 讙' 谞专讗讛 砖诇讚注转讜 讗讬谉 讛驻专砖 讗诇讬讘讗 讚专砖"讬 讘讬谉 砖谞讬 讛爪讬讜专讬诐 (讗讞讚 - 砖讘诇注讚讬讜 诇讗 讛讬讛 讛住驻住诇 谞砖讘专, 讜砖谞讬 - 砖讛讬讛 谞砖讘专 讘砖注转讬讬诐 讜注讻砖讬讜 讘砖注讛 讗讞转), 讜讘讻诇 讗讜驻谉 讛讗讞专讜谉 诇讘讚讜 讞讬讬讘. 讛讙专"讗 诪驻谞讛 讗讜转谞讜 诇驻专砖"讬 讚"讛 住诪讱 诇讛讜 讜讝"诇 谞住诪讱 注诇讬讛诐 讜诇讗 讬讻诇讜 诇注诪讜讚 注讻"诇. 讜谞专讗讛 砖诪驻专砖 砖专砖"讬 专"诇 砖讛专讗砖讜谞讬诐 讛讬讜 讗谞讜住讬诐 (砖诇讗 讻讛讘谞转谞讜 诇诪注诇讛 讘专砖"讬). 讜诇驻讬 驻讬专讜砖 讝讛 诪讚讜讘专 讻砖住诪讱 注诇讬讛诐 讜诇讗 讬讻诇讜 诇注诪讜讚, 讜讛住驻住诇 谞砖讘专 诪讻讜讘讚 砖诇 讛专讗砖讜谞讬诐 诇讘讚诐 砖讬砖讘讜 砖诐 讜诇讗 诪讻讞讜 砖诇 讛讗讞专讜谉. 讛讞讬讚讜砖 讛讜讗 砖讛讗讞专讜谉 讗讬谞讜 讙专诪讗 讗诇讗 诪讝讬拽 讜讞讬讬讘 诇砖诇诐 讘注讚 讛谞讝拽 砖讛专讗砖讜谞讬诐 注砖讜 诪讞诪转讜. 讗讱 注诇讬谞讜 诇讘讗专 讘讻讱 诪"砖 诪诪爪诪爪诐 讘谞讝拽讬谉 砖讛讙诪' 讘诪住' 住谞讛讚专讬谉 (讚祝 注讜:) 诪住讜驻拽转 讗诐 讞讬讬讘 讗讜 诇讗 讜讗讬诇讜 讻讗谉 讗诇讬讘讗 讚讛讙专"讗 讛讗讞专讜谉 讞讬讬讘 讻诪讝讬拽 讘讬讚讬诐 讜讞诪讜专 诪诪爪诪爪诐, 讜诪"砖, 讜爪"注.
讘专诐 诇讗诪讬转讜 砖诇 讚讘专, 专砖"讬 注爪诪讜 讻转讘 驻讬专讜砖讜 讘谞讜讙注 诇爪讬讜专 讛专讗砖讜谉 (讛专讬砖讗) 讻砖讛专讗砖讜谞讬诐 讘注爪诪诐 诇讗 讛讬讜 砖讜讘专讬诐 讗转 讛住驻住诇 讜讛住驻住诇 谞砖讘专 专拽 诪砖讜诐 砖住诪讱 注诇讬讛诐 讛讗讞专讜谉. 讜讗讬诇讜 讘爪讬讜专 讛砖谞讬 (讛住讬驻讗) 讻砖讛讬讛 谞砖讘专 讘砖注转讬讬诐 讜注讻砖讬讜 砖住诪讱 注诇讬讛诐 谞砖讘专 讘砖注讛 讗讞转 诇讗 讚讬讘专 专砖"讬 诪讗讜诪讛. 讗讱 讛讙专"讗 讛砖讜讜讛 讗转 讚讬谞讬讛诐 讗诇讬讘讗 讚专砖"讬. 讜谞专讗讛 讚讬转讻谉 诇讛讘讞讬谉 讘讬谞讬讛诐 讻讬 专拽 讘专讬砖讗 砖讘诇讬 住诪讬讻转 讛专讗砖讜谉 诇讗 讛讬讛 讛住驻住诇 谞砖讘专 讜讛住讜诪讱 讙专诐 诇讻诇 讛谞讝拽 讗讝 诪转讬讞住 讻诇 讛谞讝拽 讗诇讬讜 讜讛讜讗 诇讘讚讜 讞讬讬讘 讜讛诐 驻讟讜专讬诐, 砖讻谉 讛讜讗 注砖讛 讗讜转诐 诇诪讝讬拽讬诐 讜诇讻谉 讛讜讗 讞讬讬讘 诪讚讬谉 诪讝讬拽 讘拽讜诐 讜注砖讛 讜讛诐 驻讟讜专讬诐 砖讛专讬讛诐 砖讘 讜讗诇 转注砖讛. 讗讱 讘住讬驻讗 讬"诇 砖讻讜诇诐 驻讟讜专讬诐 - 讛专讗砖讜谞讬诐 驻讟讜专讬诐 讻讬 讗谞讜住讬诐 讛诐 讻讬 诇讗 讬讜讻诇讜 诇拽讜诐 讜讗祝 讛讗讞专讜谉 驻讟讜专 讻讬 诪讗讞专 砖讛住驻住诇 讛讬讛 谞砖讘专 注"讬 讛专讗砖讜谞讬诐 讘砖注转讬讬诐 讗讬谉 住诪讬讻转讜 谞讞砖讘转 诇诪注砖讛 谞讝拽 砖讛专讬 讛专讗砖讜谞讬诐 讛讬讜 砖讜讘专讬诐 讗转 讛住驻住诇 讘诇注讚讬讜. 讜谞讬转谉 诇讚诪讜转讜 诇讚讬谉 诪讬 砖讝专拽 讻诇讬 诪专讗砖 讛讙讙 讜讛讬讜 转讞转讬讜 讻专讬诐 讜讻住转讜转 讜讘讗 讗讞专 讜住诇拽谉 砖砖谞讬讛诐 驻讟讜专讬诐 (诇拽诪谉 讚祝 讻讜:) 讻讬 讞住专 诪注砖讛 谞讝拽 砖诇诐 诪讛讝讜专拽 讜诪讛诪住诇拽 讜诇讻谉 砖谞讬讛诐 驻讟讜专讬诐, 讜讛"讛 讻讗谉.
讛) 讝"诇 讛讙诪': 驻砖讬讟讗 诪讛讜 讚转讬诪讗 讻讞讜 诇讗讜 讻讙讜驻讜 讚诪讬 拽诪"诇 讚讻讞讜 讻讙讜驻讜 讚诪讬 讚讻诇 讛讬讻讗 讚讙讜驻讜 转讘专 讻讞讜 谞诪讬 转讘专 注讻"诇. 诇驻讜诐 专讬讛讟讗 讚讘专讬 讛讙诪专讗 诪专驻住讬谉 讗讬讙专讬 砖讛专讬 讛诇讻讛 专讜讜讞转 讛讬讗 讘讻诇 讛诪住讻转 砖讻讞讜 讻讙讜驻讜 讚诪讬 诇注谞讬谉 谞讝拽讬谉.145 讜注讜讚 砖讛讜讗 讚讬谉 讘讻讛转"讻 讜讻讚诪爪讬谞讜 讗爪诇 专讜爪讞 诪诇讗讻转 砖讘转 砖讞讬讟讛 讜讻讚讜诪讛.
讜谞专讗讛 砖讛讚讬谉 砖诇 讻讞讜 讻讙讜驻讜 讚诪讬 讘住讜讙讬讬转谞讜 诪讞讚砖 诪讛 砖讛讝讻专谞讜 诇诪注诇讛, 砖讛诪讝讬拽 讘讻讞讜 讘拽讜诐 讜注砖讛 诪驻拽讬注 讗转 讞讬讜讘 讛诪讝讬拽 讘讙讜驻讜 讘砖讘 讜讗诇 转注砖讛. 讜讛讜讗 讞讬讚讜砖 砖诇讗 砖诪注谞讜 讘诪拽讜诐 讗讞专.
讘专诐 讗诇讬讘讗 讚专砖"讬 诪砖诪注 砖讛讛驻拽注讛 讞诇讛 讚讜拽讗 讻砖讛讗讞专讜谉 住诪讱 讗转 注爪诪讜 注诇讬讛诐 讜诇讗 谞转谉 诇讛诐 诇拽讜诐 讜讛诐 谞讞砖讘讬诐 讗讬驻讜讗 讻诪讝讬拽讬诐 讘砖讘 讜讗诇 转注砖讛 讜讛讗讞专讜谉 讻诪讝讬拽 讘拽讜诐 讜注砖讛 讜诇讻谉 讞讬讜讘讜 诪驻拽讬注 讗转 讞讬讜讘诐. 讗讜诇诐 讻砖讬砖讘 注诇 讬讚诐 注诇 讛住驻住诇 讻讜诇诐 讞讬讬讘讬诐 砖讻谉 诪注砖讛 讛讬砖讬讘讛 讛专讗砖讜谞讛 砖诇讛诐 诪讞讬讬讘转 讜诇讗 砖讛讬讬转诐 注诇 讛住驻住诇 讜讞砖讜讘讬诐 讛诐 讻诪讝讬拽讬诐 讘拽讜诐 讜注砖讛. 讗讻谉 讻砖住诪讱 讛讗讞专讜谉 注诇讬讛诐 谞讞砖讘讬诐 讻诪讝讬拽讬诐 讘砖讘 讜讗诇 转注砖讛 讜讛讗讞专讜谉 诇诪讝讬拽 讘拽讜诐 讜注砖讛 讛诪驻拽讬注诐.146 诪讗讬讚讱 讘专诪讘"诐 讗讬谞讜 诪讜讝讻专 砖讛讗讞专讜谉 住诪讱 讗转 注爪诪讜 注诇讬讛诐, 讜讬转讻谉 砖讞讜诇拽 讘讝讛 注诇 专砖"讬, 讜诇讚注转讜 讙诐 讘砖讬砖讘 讛讗讞专讜谉 注诇 讬讚诐 讗祝 砖诇讗 住诪讱 讗转 注爪诪讜 注诇讬讛诐 谞讞砖讘 讛讜讗 诇诪讝讬拽 讘拽讜诐 讜注砖讛 讜讛专讗砖讜谞讬诐 诇诪讝讬拽讬诐 讘砖讘 讜讗诇 转注砖讛 讜讞讬讜讘讜 诪驻拽讬注 讗转 讞讬讜讘诐. 讗诇讬讘讗 讚讛专诪讘"诐 讛讞讬讚讜砖 砖诇 讻讞讜 讻讙讜驻讜 讛讜讗 砖讗祝 讻讞 讛诪讝讬拽 讘拽讜诐 讜注砖讛 砖诇 讛讗讞专讜谉 砖讛讝讬拽 讘讻讞讜 诪驻拽讬注 讗转 讛谞讝拽 砖诇 讛专讗砖讜谞讬诐 砖注砖讜 讘讙讜驻诐 讗讱 讘砖讘 讜讗诇 转注砖讛 - 注"讬 砖讛讬讬转诐. 讜诇专诪讘"诐 砖讛讬讬转诐 讘砖讘 讜讗诇 转注砖讛 讛讬讗 讛诪讞讬讬讘转 - 讜诇讗 讛讬砖讬讘讛 讛专讗砖讜谞讛, 砖诇讗 讻诪讘讜讗专 讘专砖"讬.
讜注讬讬谉 讘专诪讘"诐 讘驻"讜 诪讛诇' 讞讜讘诇 (讛诇讬"讚) 砖讻' 讜讝"诇 讞诪砖讛 砖讛谞讬讞讜 讞诪砖 讞讘讬诇讜转 注诇 讛讘讛诪讛 讜诇讗 诪转讛 讜讘讗 讝讛 讛讗讞专讜谉 讜讛谞讬讞 讞讘讬诇转讜 注诇讬讛 讜诪转讛, 讗诐 讛讬转讛 诪讛诇讻转 讘讗讜转谉 讛讞讘讬诇讜转 讜诪砖讛讜住讬祝 讝讛 讞讘讬诇转讜 注诪讚讛 讜诇讗 讛诇讻讛 讛讗讞专讜谉 讞讬讬讘, 讜讗诐 诪转讞诇讛 诇讗 讛讬转讛 诪讛诇讻转 讛讗讞专讜谉 驻讟讜专. 讜讗诐 讗讬谉 讬讚讜注 讻讜诇谉 诪砖诇诪讬谉 讘砖讜讛 注讻"诇. 讜注讜诇讛 讛砖讗诇讛, 讗诐 讗讬谞讜 讬讚讜注 诇诪讛 讬砖诇诪讜 讻讜诇诐 讘砖讜讛 讜讛专讬 讻诇 讗讞讚 诪讛专讗讜讬 砖讬驻讟专 诪讟注诐 讛诪讜爪讬讗 讞讘讬专讜 注诇讬讜 讛专讗讬讬讛.
讜谞专讗讛 讻讬 讛讘讛诪讛 诪转讛 讘住讜祝 诇讗 专拽 讻转讜爪讗转 诪砖讗 讛讗讞专讜谉 讗诇讗 讙诐 诪砖讜诐 砖讻讜诇诐 讛砖讗讬专讜 讞讘讬诇讜转讬讛诐 注诇讬讛 讜诇讗 住讬诇拽讜谉 讜讘讻诇 讝讗转 讛讗讞专讜谉 讞讬讬讘 砖讻谉 讛讜讗 拽讬专讘 讗转 诪讬转转 讛讘讛诪讛. 讜讬转讻谉 砖诇讛专诪讘"诐 讚讬谉 砖讛讗讞专讜谉 讞讬讬讘 讗讬谞讜 驻讜讟专 讗转 讛专讗砖讜谞讬诐 诇讙诪专讬 砖住讜讻"住 讗祝 讛诐 讛砖转转驻讜 讘谞讝拽 讜讻讜诇诐 讘讬讞讚 谞讞砖讘讬诐 诇诪讝讬拽讬诐. 讗讱 讛讜讗 讚讬谉 讘讙讘讬讬转 讛转砖诇讜诪讬谉 砖讙讜讘讬诐 讗转 讛转砖诇讜诪讬谉 诪谉 讛讗讞专讜谉 诇驻谞讬 砖讙讜讘讬诐 诪讛专讗砖讜谞讬诐. 讜讘注爪诐 讝讻讜转 讟注谞讛 诇专讗砖讜谞讬诐 砖讛讗讞专讜谉 讬砖诇诐 讘注讚 讻讜诇诐 诇驻讬 砖讛讜讗 讛拽讚讬诐 讗转 诪讬转转 讛讘讛诪讛. 讘专诐 讻砖讗讬谞讜 讬讚讜注 诪讬 讛讗讞专讜谉 讻讜诇诐 讞讬讬讘讬诐 诇砖诇诐 讘砖讜讛.147 讬讜爪讗 讗讬驻讜讗 砖诇砖讬讟转 讛专诪讘"诐 讗讬谉 讛讗讞专讜谉 诪驻拽讬注 讗转 讞讬讜讘讬讛诐 砖诇 讛专讗砖讜谞讬诐 讗讱 讚讬谉 讛讜讗 讘住讚专 讛转砖诇讜诪讬谉 砖诇 讛谞讝拽, 砖讛讜讗 诪讜拽讚诐 诇讙讘讬讬讛.
转讜住' 讚"讛 讻讙讜谉 驻驻讗 讘专 讗讘讗. 讝"诇 诪驻专砖 专砖讘"诐 讚谞拽讟 驻驻讗 讘专 讗讘讗 诇驻讬 砖诇住转诐 讘谞讬 讗讚诐 讛讜讗 砖讗讜诇 诇讻诇 讛讘讗 诪讗讬诇讬讜 诇讬砖讘 注诇讬讛 讻讬 住转诐 住驻住诇 注砖讜讬 诇讻讱 讜讛讜讬 讻诪转讛 诪讞诪转 诪诇讗讻讛 讗讘诇 驻驻讗 讘专 讗讘讗 砖讛讜讗 诪砖讜谞讛 讜讻讘讚 诪砖讗专 讘谞讬 讗讚诐 住转诪讗 讗讬谉 砖讗讜诇 诇讜 讻讜' 讜诪转讜讱 讻讱 驻讟专 讗专讘注讛 讘谞讬 讗讚诐 砖讬砖讘讜 注诇 住驻住诇 讗讞讚 砖诇 讗诇诪谞讛 讜砖讘专讜讛讜, 讜讛专"专 注讝专讬讗诇 讞讬讬讘 诇砖诇诐 讻讜' 注讻"诇. 谞专讗讛 砖诇讚注转 讛专"专 注讝专讬讗诇 驻讟讜专 诪转讛 诪讞诪转 诪诇讗讻讛 诪讜讙讘诇 诇讞讬讜讘讬 讛砖讜讗诇 讘转讜专 砖讜诪专 讗讘诇 讻砖讬砖讘讜 注诇 讛住驻住诇 讜砖讘专讜讛讜 讞讬讬讘讬诐 讛诐 诪讚讬谉 诪讝讬拽 讜讘诪讝讬拽 诇讬讻讗 驻讟讜专 诪转讛 诪讞诪转 诪诇讗讻讛. 讜讘讻谉 注诇讬谞讜 诇讛住讘讬专 讗转 住讘专转 讛专砖讘"诐, 诇诪讛 讬讛讬讜 驻讟讜专讬诐 诪讞讬讜讘 诪讝讬拽.
讜讬转讻谉 砖讛专砖讘"诐 住讜讘专 砖砖讜讗诇 讛诪讝讬拽 讗转 讛讚讘专 讛砖讗讜诇 讗讬谞讜 讞讬讬讘 诪讚讬谉 诪讝讬拽 讗诇讗 诪讚讬谉 砖讜讗诇. 讜住讘专转讜 转诇讜讬讛 诇讻讗讜专讛 讘讞拽讬专讛 讗诐 砖讜讗诇 讞讬讬讘 诪讚讬谉 讛转讞讬讬讘讜转 讚砖讜诪专讬诐 讗讜 诪讚讬谉 砖诇讜. 讛谞讛 讻讘专 讘讬讗专谞讜148 砖谞讬转谉 诇转诇讜转 讗转 讛讞拽讬专讛 讛讝讗转 讘讚讬讜谉 讚诇拽诪谉 (讚祝 讬讗.) 讗诐 砖诪讬谉 诇砖讜讗诇 讗讜 讗讬谉 砖诪讬谉 诇砖讜讗诇. 讜讘讬讗专讜 讛转讜住' (砖诐 讘讚"讛 讗讬谉 砖诪讬谉) 砖诪"讚 砖讗讬谉 砖诪讬谉 诇砖讜讗诇 住讜讘专 砖讞讬讬讘 诇砖诇诐 诪讚讬谉 砖诇讜 讜讝"诇 讜讛讬讬谞讜 讟注诪讗 讚讙谞讘 讜讙讝诇谉 拽谞讜 诪讬讚 讻砖讛讜爪讬讗讜 诪专砖讜转 讘注诇讬诐 讗讘诇 诪讝讬拽 诇讗 谞转讞讬讬讘 讗诇讗 讻诪讜 砖讛讝讬拽 讜讛"讟 讚诪"讚 讗祝 诇砖讜讗诇 讻讬讜谉 讚讞讬讬讘 讘讗讜谞住讬谉 谞诪爪讗 砖拽谞讗讜 诪砖注讛 砖讛讜爪讬讗 诪讬讚 讛讘注诇讬诐 讜讛讚诪讬诐 讛讜讗 讚谞转讞讬讬讘 讻诪讜 讙谞讘 讜讙讝诇谉 注讻"诇. 讘讛转讗诐 诇讻讱 讬"诇 砖诪讗讞专 砖讛砖讜讗诇 拽谞讛 讗转 讛讞驻爪讗 诪砖注转 讛诪砖讬讻讛 讗诐 讛砖讜讗诇 讬讝讬拽谞讜 讬讛讬讛 驻讟讜专 诪讞讬讜讘 诪讝讬拽 讻讬 讗讬谉 讞讬讜讘 诪讝讬拽 讞诇 讘讚讘专 砖讛讜讗 诪诪讜谞讜 砖诇 讛诪讝讬拽. 讗诪谞诐 讘诪住拽谞讗 谞驻住拽 砖砖诪讬谉 诇砖讜讗诇 讜诪砖诪注 砖讞讬讬讘 诪讚讬谉 讗讞专讬讜转 讚砖讜诪专讬诐 讜诇讗 诪讚讬谉 砖诇讜. 讜讘讻谉 讛讚专讗 拽讜砖讬讗 诇讚讜讻转讛 诇诪讛 讬驻讟专 砖讜讗诇 砖讛讝讬拽 讗诐 诪转讛 诪讞诪转 诪诇讗讻讛.
讜讬转讻谉 砖砖讜讗诇 讚注诇诪讗 砖讛讝讬拽 讗转 讛讞驻爪讗 讛砖讗讜诇 讞讬讬讘 诪讚讬谉 诪讝讬拽 讻讬 诇砖讜讗诇 讗讬谉 拽谞讬谞讬诐 讘讞驻爪讗. 讘专诐 讘诪转讛 诪讞诪转 诪诇讗讻讛 讗谞讜 讗讜诪讚讬谉 讗转 讚注转 讘注讛"讘 讛诪砖讗讬诇 砖诪讞诇 讗转 讛谞讝拽 讻讬 诇讻讱 讛砖讗讬诇 诇讜 讗转 讛讘讛诪讛 讜讛讜讛 诇讬讛 诪讝讬拽 讘专砖讜转 讛讘注诇讬诐 砖驻讟讜专.
讜讛谞讛 讛讜讘讗 诇诪注诇讛 讘砖诐 讛转讜住' 讚诪"讚 砖讗讬谉 砖诪讬谉 诇砖讜讗诇 住讘专转讜 砖砖讜讗诇 讞讬讬讘 诪讚讬谉 砖诇讜. 讘专诐 讗谞讜 驻讜住拽讬诐 砖砖诪讬谉 诇砖讜讗诇 讗讘诇 诇讗 诇讙谞讘 讜讙讝诇谉 (诇拽诪谉 讚祝 讬讗. 讜注讬讬谉 讘专诪讘"诐 驻"讗 诪讛诇' 砖讗诇讛 讛诇"讙 讜讘驻"讗 诪讛诇' 讙谞讬讘讛 讛诇讟"讜). 讙谞讘 讜讙讝诇谉 讞讬讬讘讬诐 诇砖诇诐 诪讚讬谉 砖诇讜 讜讻驻讬 砖讻' 讛转讜住' 讝"诇 讚讙谞讘 讜讙讝诇谉 拽谞讜 诪讬讚 讻砖讛讜爪讬讗讜 诪专砖讜转 讘注诇讬诐 注讻"诇. 讜讬诇"注 讘讚讬谉 讙谞讘 讜讙讝诇谉 砖讛讝讬拽讜 讗转 讛讞驻爪讗 讛讙谞讜讘 讗讜 讛讙讝讜诇 讗诐 诪砖诇诪讬诐 讛诐 诪讚讬谉 诪讝讬拽 讗讜 诇讗. 讜谞讬转谉 诇讻讗讜专讛 诇讛转讬专 讛住驻拽 诪讛讙诪' 诇拽诪谉 (讚祝 住讛.) 砖诪讘讬讗讛 讘砖诐 专讘讗 讜讝"诇 讛讗讬 诪讗谉 讚讙讝诇 讞讘讬转讗 讚讞诪专讗 诪讞讘专讬讛 诪注讬拽专讗 砖讜讬讗 讝讜讝讗 讜诇讘住讜祝 砖讜讬讗 讚' 讝讜讝讬 转讘专讛 讗讜 砖转讬讬讛 诪砖诇诐 讚' 讗讬转讘专 诪诪讬诇讗 诪砖诇诐 讝讜讝讗 讜讻讜' 注讻"诇. 驻砖讟讜转 讛讙诪专讗 诪讜专讛 砖讗诐 讙谞讘 转讘专讛 讗讜 砖转讬讬讛 诪砖诇诐 讚' 诪砖讜诐 砖讞讬讬讘 讘讗讜转讛 砖注讛 诪讚讬谉 诪讝讬拽 讜讝讛 讛讛驻专砖 讘讬谉 砖讘专讛 诇谞砖讘专讛 诪诪讬诇讗 讻讬 讞讬讜讘 讛讙谞讬讘讛 讛讬讛 专拽 讝讜讝 讻讘砖注转 讛讙谞讬讘讛. 讬讜爪讗 砖讙讝诇谉 砖讛讝讬拽 讗转 讛讚讘专 讛讙讝讜诇 讞讬讬讘 诪讚讬谉 诪讝讬拽. 讗讜诇诐 诪讛专诪讘"诐 谞专讗讛 讗讞专转 砖讻讱 讻转讘 讘驻"讗 诪讛诇' 讙谞讬讘讛 (讛诇讬"讚) 讜讝"诇 讙谞讘 讘讛诪讛 讗讜 讻诇讬 讜讻讬讜爪讗 讘讛谉 讜讘砖注转 讛讙谞讬讘讛 讛讬讛 砖讜讛 讗专讘注讛 讜注讻砖讬讜 讘砖注转 讛注诪讚讛 讘讚讬谉 砖讜讛 砖谞讬诐 诪砖诇诐 拽专谉 讻砖注转 讛讙谞讬讘讛 讜转砖诇讜诪讬 讻驻诇 讗讜 讚' 讜讛' 讻砖注转 讛注诪讚讛 讘讚讬谉. 讛讬讛 砖讜讛 讘砖注转 讛讙谞讬讘讛 砖谞讬诐 讜讘砖注转 讛注诪讚讛 讘讚讬谉 讗专讘注讛 讗诐 砖讞讟 讗讜 诪讻专 讗讜 砖讘专 讛讻诇讬 讗讜 讗讘讚讜 诪砖诇诐 转砖诇讜诪讬 讻驻诇 讗讜 讚' 讜讛' 讻砖注转 讛注诪讚讛 讘讚讬谉 讜讗诐 诪转讛 讛讘讛诪讛 讗讜 讗讘讚 讛讻诇讬 诪讗诇讬讜 诪砖诇诐 转砖诇讜诪讬 讻驻诇 讻砖注转 讛讙谞讬讘讛 注讻"诇. 驻住拽 讛专诪讘"诐 砖讗诐 讛讙谞讘 砖讘专 讗转 讛讻诇讬 诪砖诇诐 讻驻诇 讻砖注转 讛注诪讚讛 讘讚讬谉 诪注讜专专 转诪讬讛讛 讻讬 讛转讬谞讞 砖讬砖诇诐 讗转 讛拽专谉 诪讚讬谉 诪讝讬拽 讜讻驻讬 砖讜讜讬讜转 讛讻诇讬 讘砖注转 砖讘讬专讛 讚讛讬讬谞讜 讚' 讝讜讝讬, 讗讱 诇诪讛 讬砖诇诐 讻驻诇 讚' 讝讜讝讬 讜诇讗 讬砖诇诐 讘' 讝讜讝讬 讻诪讜 砖讛讬讛 诪砖诇诐 讗讬诇讜 谞砖讘专 讛讻诇讬 诪讗诇讬讜. 讜讛住讬拽 诪讻讱 讛讙专"讞 讝爪"诇 砖讙谞讘 砖砖讘专 讗转 讛讻诇讬 讗讬谞讜 讞讬讬讘 诪讚讬谉 诪讝讬拽 讚注诇诪讗 讻讬 讗诐 诪讚讬谉 讙谞讘, 砖讻谉 讛讙谞讬讘讛 讛专讗砖讜谞讛 谞诪砖讻转 讜谞讙诪专转 讘砖讘讬专转 讛讻诇讬, 讜诇讻谉 诪砖诇诐 讻驻诇 讚' 讜诇讗 讘' 讻讚讬谉 谞砖讘专 诪讗诇讬讜. 诇驻讬"讝 讬转讻谉 砖诇讚注转 讚讛专诪讘"诐 讙谞讘 砖砖讘专 讗转 讛讻诇讬 砖讙谞讘 讗讬谞讜 讞讬讬讘 诪讚讬谉 诪讝讬拽 讗诇讗 讗讱 讜专拽 诪讚讬谉 讙谞讘. 讛讟注诐 讛讜讗 砖诇讙谞讘 讬砖 拽谞讬讬谞讬诐 讘讞驻爪讗 - 讜讻驻讬 砖谞驻住拽 讗讬谉 砖诪讬谉 诇讙谞讘 - 讘讛转讗诐 诇讻讱 讗讬谞讜 诪转讞讬讬讘 诪讚讬谉 诪讝讬拽 讻讬 讗讬谉 讞讬讜讘 诪讝讬拽 讘讚讘专 砖讛讜讗 拽谞讜讬 诇讜.
讚讘专讬谞讜 注讚 讻讛 讛讬讜 讘讚讬谉 诪讝讬拽 讘讙谞讘 讙讝诇谉 讜讘砖讜讗诇. 讗砖专 诇砖讗专 砖讜诪专讬诐 (砖"讞 讜砖"砖) 砖讛讝讬拽讜 驻砖讜讟 讛讜讗 诇讻讗讜专讛 砖讞讬讬讘讬诐 诇砖诇诐 诪讚讬谉 诪讝讬拽.
讜讛谞讛 砖谞讬谞讜 讘诪砖谞讛 讘"诪 (诪讚:) 讘谞讜讙注 诇讚讬谉 砖诇讬讞讜转 讬讚 讜讝"诇 讛讟讛 讗转 讛讞讘讬转 讜谞讟诇 讛讬诪谞讛 专讘讬注讬转 讜谞砖讘专讛 讗讬谞讜 诪砖诇诐 讗诇讗 专讘讬注讬转, 讛讙讘讬讛讛 讜谞讟诇 讛讬诪谞讛 专讘讬注讬转 讜谞砖讘专讛 诪砖诇诐 讚诪讬 讻讜诇讛 注讻"诇. 讜诪讜讘讗 讘讙诪专讗 (砖诐 讚祝 诪讚.) 讝"诇 讗诪专 专讘讛 诇讗 砖谞讜 讗诇讗 谞砖讘专讛 讗讘诇 讛讞诪讬爪讛 诪砖诇诐 讗转 讻讜诇讛 诪讗讬 讟注诪讗 讙讬专讬 讚讬讚讬讛 讛讜讗 讚讗讛谞讜 诇讛 注讻"诇. 讜驻讬' 专砖"讬 讜讝"诇 诇讗 砖谞讜 讚讛讬讻讗 讚谞讟诇 讜诇讗 讛讙讘讬讛 讻诇 讛讞讘讬转 驻讟讜专 讗诇讗 谞砖讘专讛 讚讗讜谞住 讛讜讗 讜讛专讬 诇讗 拽谞讗讛 砖讬转讞讬讬讘 讘讗讜谞住讬谉 讗讘诇 讛讞诪讬爪讛 驻砖讬注讛 讛讬讗 讜诪讝讬拽 讘讬讚讬诐 讛讜讗 讚讘砖讘讬诇 砖讞讬住专讛 讛讞诪讬爪讛 砖讻谉 讚专讱 讬讬谉 诇讛讞诪讬抓 讘讻诇讬 讞住专. 讙讬专讬 讚讬讚讬讛 讗讛谞讜 诇讬讛 讞爪讬诐 砖诇讜 讙专诪讜 诇讛 诇讛讞诪讬抓 注讻"诇. 诇讚注转 专砖"讬 讛住讜讙讬讗 讻驻砖讜讟讛: 砖讗诐 讛讞讘讬转 讛讞诪讬爪讛 讛砖讜诪专 讞讬讬讘 诇砖诇诐 诪讚讬谉 诪讝讬拽. 讜诪讘讜讗专 砖专砖"讬 住讜讘专 砖砖讜诪专 砖讛讝讬拽 讗转 讛驻拽讚讜谉 讞讬讬讘 诇砖诇诐 诪讚讬谉 诪讝讬拽. 讘专诐 讛专诪讘"诐 讘拽讘注讜 讗转 讚讘专讬 讛讙诪专讗 诇讛诇讻讛 讛讜住讬祝 诪诇讬诐 讛诪讜专讜转 砖讗讬谉 讚注转讜 讻谉, 讜讝"诇 讘驻"讙 诪讛诇' 讙讝讬诇讛 (讛诇讬"讙) 讜讝"诇 讛讟讛 讗转 讛讞讘讬转 讘诪拽讜诪讛 讜谞讟诇 诪诪谞讛 专讘讬注讬转 讗讜 讬转专 讗诐 谞砖讘专讛 讗讞专 砖谞讟诇 讜讛讬讗 讘诪拽讜诪讛 讗讬谞讜 讞讬讬讘 讗诇讗 讻诪讛 砖谞讟诇 砖讛专讬 诇讗 讛讙讘讬讛 讛讞讘讬转. 讜讗诐 讛讞诪讬爪讛 诪砖诇诐 讗转 讚诪讬 讻讜诇讛 讻砖注转 讛讙讝诇讛 注讻"诇. 讗讬诇讜 讛讬讛 住讜讘专 讛专诪讘"诐 砖讛讞诪讬爪讛 讞讬讬讘 诪讚讬谉 诪讝讬拽 诇诪讛 讻转讘 砖诪砖诇诐 "讻砖注转 讛讙讝诇讛".
诪砖诪注 砖诇专诪讘"诐 讻诇 砖讜诪专 诪讜驻拽注 诪驻专砖转 诪讝讬拽, 讜砖讜诪专 砖讛讝讬拽 讗转 讛驻拽讚讜谉 讞讬讬讘 诪讚讬谉 讙讝讬诇讛 讜砖诇讬讞讜转 讬讚. 诇专诪讘"诐 诪爪讜讬讜转 砖转讬 讛诇讻讜转 讘砖诇讬讞讜转 讬讚: 讗) 砖诇讬讞讜转 讬讚 砖讬砖 讘讛 拽谞讬谉 讻讙讜谉 砖讛讙讘讬讛 讗转 讛讞讘讬转 讜讗讝 讛砖讜诪专 拽讜谞讛 讗转 讛驻拽讚讜谉 讻讜诇讜 讘拽谞讬谉 讙讝讬诇讛.149 讘) 砖诇讬讞讜转 讬讚 砖讗讬谉 讘讛 拽谞讬谉 讗讱 讬砖 讘讛 诪注砖讛 讛讬讝拽. 讘讗讜驻谉 讛讗讞专讜谉 诇讗 拽谞讛 讛砖讜诪专 讗转 讻诇 讛驻拽讚讜谉 砖讛专讬 诇讗 注砖讛 讘讜 拽谞讬谉 砖诇讬讞讜转 讬讚 讗诇讗 砖讞诇讬诐 注诇讬讜 讚讬谞讬 砖诇讬讞讜转 讬讚 讜讙讝讬诇讛 讻讚讬 诇讞讬讬讘讜 诇砖诇诐 讗转 讛驻住讚 讛讘注诇讬诐. 讗诪谞诐 讗讬谞讜 讞讬讬讘 诪讚讬谉 诪讝讬拽 讚注诇诪讗 讗诇讗 注"驻 讞诇讜转 讞讬讜讘 诪讬讜讞讚 砖诇 砖讜诪专讬诐 讛谞讜讘注 诪驻专砖转 砖诇讬讞讜转 讬讚.
诇讗讜专 讝讛 讬注诇讛 讘讬讚讬谞讜 诇讛住讘讬专 讗转 砖讬讟转 讛专砖讘"诐 讘转讜住' 讛谞"诇 砖讛驻讟讜专 砖诇 诪转讛 诪讞诪转 诪诇讗讻讛 讞诇 诇驻讟讜专 砖讜讗诇 砖讛讝讬拽, 讜讛拽砖讬谞讜 砖讗诐 讗讬谉 诇砖讜讗诇 拽谞讬谞讬诐 诇诪讛 讗讬谞讜 讞讬讬讘 诪讚讬谉 诪讝讬拽 讚注诇诪讗 讻讬 讘诪讝讬拽 讚注诇诪讗 诇讬讻讗 驻讟讜专 砖诇 诪转讛 诪讞诪转 诪诇讗讻讛. 讜讬"诇 砖砖讜诪专讬诐 讚注诇诪讗 砖讛讝讬拽讜 驻讟讜专讬诐 诪诇砖诇诐 诪讚讬谉 讗讚诐 讛诪讝讬拽, 讗讱 讞讬讬讘讬诐 诪讚讬谉 砖诇讬讞讜转 讬讚. 诇注讜诪转 讝讗转 讛砖讜讗诇 住驻住诇 砖讬砖 诇讜 专砖讜转 诇砖讘转 注诇讬讜 讜诇讛砖转诪砖 讘讜, 讗诐 讬讬砖讘专 讘砖注讛 砖讬砖讘 注诇讬讜, 讜转诪讜转 诪讞诪转 诪诇讗讻讛, 诇讗 讬转讞讬讬讘 诪驻谞讬 砖砖诇讞 讘讜 讬讚 砖讻谉 砖讗诇 讗转 讛住驻住诇 讻讚讬 诇砖讘转 注诇讬讜 讜讘专砖讜转 讛砖转诪砖 讘讜. 讜讛讜讗讬诇 讜讘讛砖转诪砖讜转讜 诇讬讻讗 讞诇讜转 砖诐 砖诇讬讞讜转 讬讚 驻讟讜专 讛讜讗 诪谞讝拽讜 讻讬 讚讬谞讜 讻讚讬谉 砖讜诪专 讚注诇诪讗 讛谞"诇 砖讗讬谞讜 讞讬讬讘 讘谞讝拽 诪讚讬谉 诪讝讬拽 讚注诇诪讗 讗诇讗 诪讚讬谉 砖诇讬讞讜转 讬讚 讘诇讘讚. 讜讛讜讗 讘讬讗讜专 谞驻诇讗 讘砖讬讟转 讛专砖讘"诐.150
讙诪'. 讛讻讜讛讜 注砖专讛 讘谞讬 讗讚诐 讜讻讜'. 驻住拽 讛专诪讘"诐 讘驻"讚 诪讛诇' 专讜爪讞 (讛诇"讜) 讜讝"诇 讛讻讜讛讜 讬' 讘谞讬 讗讚诐 讘注砖专讛 诪拽诇讜转 讜诪转 讘讬谉 砖讛讻讜讛讜 讘讝讛 讗讞专 讝讛 讘讬谉 砖讛讻讜讛讜 讻讗讞转 讻讜诇谉 驻讟讜专讬谉 诪诪讬转转 讘讬转 讚讬谉 砖谞讗诪专 讻诇 谞驻砖 讗讚诐 注讚 砖讬讛讬讛 讗讞讚 砖讛专讙 讻诇 讛谞驻砖 讜讛"讛 诇砖谞讬诐 砖讚讞驻讜讛讜 讗讜 砖讻讘砖讜讛讜 诇转讜讱 讛诪讬诐 讜讻讜' 注讻"诇. 讜讘讗讜专 砖诪讞 讛讘讬讗 讚注转 讛专砖讘"讗 砖讗诐 讛讻讜讛讜 砖谞讬诐 讘诪拽诇 讗' 讜讛专讙讜讛讜 讗讜 砖讻讘砖讜讛讜 讬讞讚 讘诪讬诐 讞讬讬讘讬诐, 讜讞讜诇拽 注诇 讛专诪讘"诐. 讜谞专讗讛 讘讘讬讗讜专 诪讞诇讜拽转诐 砖诇专诪讘"诐 砖谞讬 专讜爪讞讬诐 驻讜讟专讬诐 讝讛 讗转 讝讛. 讗讱 讛专砖讘"讗 住讜讘专 砖专拽 砖谞讬 诪注砖讬 专爪讬讞讛 驻讜讟专讬诐 讝讛 讗转 讝讛 讗讘诇 砖谞讬诐 砖讛砖转转驻讜 讘诪注砖讛 专爪讬讞讛 讗讞讚 讞讬讬讘讬诐. 讜讛谞讛 讘诪住' 住谞讛讚专讬谉 (讚祝 注讞.) 诪讘讜讗专 砖讘讙讜住住 讘讬讚讬 砖诪讬诐 讛讻诇 诪讜讚讬诐 砖讛讛讜专讙讜 讞讬讬讘 诇驻讬 砖讗讬谉 砖诐 讗诇讗 专讜爪讞 讗讞讚. 讗诪谞诐 讘砖谞讬 专讜爪讞讬诐 讞诇讜拽讬诐 讛专诪讘"诐 讜讛专砖讘"讗 砖诇讛专诪讘"诐 讻诇 砖谞讬 专讜爪讞讬诐 驻讟讜专讬诐 讜讗讬诇讜 诇专砖讘"讗 讚讜拽讗 砖谞讬 诪注砖讬 专爪讬讞讛 驻讜讟专讬诐 讝讛 讗转 讝讛.
讙诪'. 驻讞转 谞讘讬诇讛. 讛讘讗谞讜 诇诪注诇讛 讘专讗砖讬转 砖讬注讜专讬谞讜 (讚祝 讙. 讘转讜住' 讚"讛 讛讗 讚诇讗 讜讻讜') 讘砖诐 诪专谉 讛讙专"讞 讝爪"诇 砖注讬拽专 讛讞讬讜讘 讛诪讜讟诇 注诇 讛诪讝讬拽 讛讜讗 诇讛砖讬讘 讗转 讛讞驻爪讗 讘诇讬 谞讝拽 诇讘注诇讬讜, 讗讱 诪讗讞专 砖讛讜讗 讘诇转讬 讗驻砖专讬 诪砖诇诐 讛诪讝讬拽 讚诪讬诐 讘诪拽讜诐 讛讞驻爪讗. 诇驻讬"讝 注诇讬谞讜 诇讛转讘讜谞谉 讘讚讬谉 驻讞转 谞讘讬诇讛 讚谞讬讝拽 讻讬 爪驻讜讬 讛讬讛 讘讛转讗诐 诇讬住讜讚讜 砖诇 专' 讞讬讬诐 讝爪"诇 砖驻讞转 讛谞讘讬诇讛 讚诪讝讬拽 讚讛讬讬谞讜 砖讛诪讝讬拽 讞讬讬讘 诇砖诇诐 讘注讚 讻诇 讛讞驻爪讗 砖讛讝讬拽 讜讛谞讘讬诇讛 讛讬转讛 爪"诇 砖诇讜. 讜注讜讚 爪"注 讘住讜讙讬讬谉 讻讬爪讚 谞住讘讬专 讗转 讛讚讬谉 砖讟讜专讞 讛谞讘讬诇讛 诇诪讝讬拽, 砖讛专讬 诪讗讞专 "讚讘讘讬专讗 砖讜讬讗 讝讜讝讗 讜讗讙讜讚讗 谞诪讬 砖讜讬讗 讝讜讝讗" 诇诪讛 讛讟专讬讞讛 讛转讜专讛 讗转 讛诪讝讬拽 诇讛注诇讜转 讗转 讛谞讘讬诇讛 诪谉 讛讘讜专.
讘专诐 讛注谞讬谉 讬讘讜讗专 诇讗讜专 讚讘专讬 讛专诪讘"诐 讘驻"讝 诪讛诇' 谞"诪 (讛诇讬"讙) 讜讝"诇 注诇 讛诪讝讬拽 诇讟专讜讞 讘谞讘诇讛 注讚 砖诪诪爪讬讗 讗讜转讛 诇谞讬讝拽. 讻讬爪讚 讻讙讜谉 砖谞驻诇 讛砖讜专 诇讘讜专 讜诪转 诪注诇讛 讛谞讘诇讛 诪谉 讛讘讜专 讜谞讜转谞讛 诇谞讬讝拽 讜讗讞专 讻讱 砖诪讬谉 诇讜 驻讞转 谞讘诇讛 砖谞讗' 讻住祝 讬砖讬讘 诇讘注诇讬讜 讜讛诪转 讬讛讬讛 诇讜 诪诇诪讚 砖讛讜讗 讞讬讬讘 诇讛砖讬讘 讗转 讛谞讘诇讛 讜讗转 讛驻讞转 砖驻讞转讛 诪谉 讛讞讬 诇谞讬讝拽 讻讜' 注讻"诇. 诪讛专诪讘"诐 诪砖诪注 讻讬 讟专诐 讬注诇讛 讛诪讝讬拽 讗转 讛谞讘讬诇讛 诪谉 讛讘讜专 讜讬诪住专谞讛 诇谞讬讝拽 讛驻讞转 砖诇 讛诪讝讬拽. 专拽 讗讞专 砖讬注诇讛 讗转 讛谞讘讬诇讛 诪讛讘讜专 讜讬转谞谞讛 诇谞讬讝拽 驻讞转 讛谞讘讬诇讛 讚谞讬讝拽. 讜讘讻谉 讬转讻谉 诇驻讬 讛谞讞转 讛讙专"讞 讝爪"诇 砖讗诪谞诐 讘砖注转 讛谞讝拽 讞讬讬讘 讛诪讝讬拽 诇砖诇诐 讘注讚 讻诇 讛讞驻爪讗 砖讛讝讬拽 讜诇讻谉 讛驻讞转 砖谞驻讞转讛 讛谞讘讬诇讛 讘转讜讱 讛讘讜专 砖诇 讛诪讝讬拽, 讗讱 讻砖讛诪讝讬拽 诪注诇讛 讗转 讛谞讘讬诇讛 诪讛讘讜专 讜谞讜转谞讛 诇谞讬讝拽 讛谞讘诇讛 谞讛讬讬转 讞诇拽 诪谉 讛转砖诇讜诪讬谉 砖讞讬讬讘 注讘讜专 讻诇 讛讘讛诪讛. 讗讜诇诐 讻诇 讝诪谉 砖诇讗 讟专讞 讘谞讘讬诇讛 讜讛讬讗 讘转讜讱 讛讘讜专 讞讬讬讘 讛诪讝讬拽 诇砖诇诐 讘注讚 讻诇 讛讘讛诪讛 砖诪转讛.151
讘讚讜诪讛 诪讜讘讗 讘砖讬讟讛 诪拽讜讘爪转 讘砖诐 讛专诪"讛 砖驻讞转 谞讘讬诇讛 讜砖讘讞 谞讘讬诇讛 砖诇 诪讝讬拽 注讚 砖注转 讛注诇讗转 讛砖讜专 诪谉 讛讘讜专. 讜砖讬讟转讜 诪讜住讘专转 诇驻讬 讬住讜讚 讛讙专"讞 讝爪"诇 讗诇讗 砖住讜讘专 砖诪砖讛注诇讛 讛谞讘讬诇讛 诪谉 讛讘讜专 讞砖讬讘 注"驻 讙讝讬讛"讻 讻讗讬诇讜 讛讚专 谞转谞讛 诇谞讬讝拽 讜砖讬诇诐 诇讜 注讘讜专 讛谞讝拽 讜诇讻谉 讛驻讞转 诇讗讞"讻 砖诇 讛谞讬讝拽. 讜讗讬诇讜 诇专诪讘"诐 讗讬谉 转砖诇讜诪讬谉 讻诇 讝诪谉 砖讗讬谞讜 谞讜转谉 讗转 讛谞讘讬诇讛 诇谞讬讝拽.
讜注讬讬谉 讘专讗"砖 砖讛驻讞转 讚谞讬讝拽 诪砖注转 讬讚讬注转 讛谞讬讝拽. 讜讗祝 砖讬讟转讜 转转讻谉 讻驻讬 讚专讻讜 砖诇 讛讙专"讞 讝爪"诇 讗诇讗 砖讛谞讘诇讛 谞讞砖讘转 讻转砖诇讜诐 讘砖注转 讬讚讬注转 讛谞讬讝拽 讜诇讗 讻专诪"讛 砖拽讘注 砖讛讬讗 砖注转 讛讛注诇讗讛 讜诇讗 讻专诪讘"诐 讛住讜讘专 砖讛讬讗 砖注转 讛谞转讬谞讛.
讗讜诇诐 讘转讜住' (讚祝 讬讗. 讚"讛 讗讬谉 砖诪讬谉 讜讻讜') 诪驻讜专砖 砖诪讝讬拽 讗讬谞讜 讻讙讝诇谉 讜讝"诇 讚讙谞讘 讜讙讝诇谉 拽谞讜 诪讬讚 讻砖讛讜爪讬讗讜 诪专砖讜转 讘注诇讬诐 讗讘诇 诪讝讬拽 诇讗 谞转讞讬讬讘 讗诇讗 讻诪讜 砖讛讝讬拽 讜讻讜' 注讻"诇. 诇讻讗讜专讛 讚讘专讬讛诐 讘谞讬讙讜讚 诇讬住讜讚讜 砖诇 讛讙专"讞 讝爪"诇 讘专诪讘"诐 (诇注谞讬谉 讚诪讬 拽专拽注, 注讬讬谉 讘砖讬注讜专讬诐 诇诪注诇讛) 讜讛诐 住讜讘专讬诐 砖讗讬谉 讛诪讝讬拽 诪砖诇诐 讘注讚 讛讞驻爪讗 砖讛讜讝拽 讗诇讗 讘注讚 讛驻住讚 讛诪诪讜谉 砖讛谞讝拽 讙专诐 讜转讜 诇讗.
转讜住' 讚"讛 诇讗 谞爪专讻讛 讜讻讜'. 讝"诇 讗注"讙 讻讜' 讗讘诇 讛讻讗 诪讬讚 讛讬讛 诇讜 诇诪讜讻专讛 注讻"诇. 注讬讬谉 诇拽诪谉 讘转讜住' (讚祝 讻讝: 讚"讛 讗诪讗讬 讜讻讜') 砖讬讜转专 讬砖 诇讜 诇诪讝讬拽 诇砖诪讜专 砖诇讗 讬讝讬拽 诪诪讛 砖诪讜讟诇 注诇 讛谞讬讝拽 砖诇讗 讬讜讝拽. 诇讻讗讜专讛 讚讘专讬 讛转讜住' 砖诇驻谞讬谞讜 住讜转专讬诐 讗转 讛讻诇诇 讛讝讛 砖讻谉 诪讟讬诇讬诐 注诇 讛谞讬讝拽 讛讗讞专讬讜转 诇诪讻讜专 讗转 讛谞讘讬诇讛.
讜讬转讻谉 砖诇讛诇谉 诪讚讜讘专 注诇 注爪诐 讛谞讝拽 讜注诇讬讜 谞讗诪专 砖讞讜讘转 讛诪讝讬拽 诇砖诪讜专 砖诇讗 诇讛讝讬拽 讙讚讜诇讛 诪讞讜讘转 讛谞讬讝拽 砖诇讗 讬讜讝拽. 讜讗讬诇讜 讻讗谉 诪讚讜讘专 讻砖讻讘专 讛讝讬拽 讛诪讝讬拽 讗转 讛谞讬讝拽 讜砖讘谞讜讙注 诇讙讬讚讜诇 讛谞讝拽 讛讟讬诇讛 讛转讜专讛 讗转 讛讗讞专讬讜转 注诇 讛谞讬讝拽 诇诪谞讜注 讗转 讛讛驻住讚讬诐 讛诪转专讘讬诐 讜诇诪讻讜专 讗转 讛谞讘讬诇讛 诪讬讚.
讗诪谞诐 诇讜诇讗 讚诪讬住转驻讬谞讗 诪讚讘专讬 讛转讜住' 讬转讻谉 砖讛讛诇讻讛 砖诇 "驻讞转 谞讘讬诇讛 讚谞讬讝拽" 诪转讬讬讞住转 专拽 讻砖讛讜讝诇讛 诪驻谞讬 讬专讬讚讛 讘砖注专 讛砖讜拽. 讗讱 讘讗砖专 诇住专讞讜谉 讜诇讛驻住讚讬诐 讘讙讜驻讜 讚讘讛诪讛 注拽讘 讛谞讝拽 讛诐 讗讞专讬讜转 讛诪讝讬拽 讚拽专谞讗 讚转讜专讗 拽讘讬专讗 讘讬讛 讜讛诐 转讜爪讗讜转 讬砖讬专讜转 诪谉 讛讛讬讝拽 注爪诪讜, 讜讞讜讘转 讛诪讝讬拽 诇砖诪讜专 诪转讜诇讚讜转 讛谞讝拽 讜诪讛讛驻住讚讬诐 讛诪转专讘讬诐 讘讙讜驻讛 砖诇 讛讘讛诪讛 讛谞讬讝拽转 讬讜转专 诪诪讛 砖诪讜讟诇 注诇 讛谞讬讝拽 诇砖诪讜专 砖诇讗 讬讛讬讜 诇讜 讛驻住讚讬诐 诪讛谞讝拽 讜讻讻诇诇 讚讛转讜住' 讛谞"诇.152
142 讜讗诪专 专讘讬谞讜 讝爪"诇 砖谞讬诐 砖讛专讙讜 讗转 讛谞驻砖 驻讟讜专讬诐 注"驻 讙讝讬讛"讻 "讻讬 讬讻讛 讻诇 谞驻砖 讗讚诐" (住谞讛' 讚祝 注讞.), 讗讘诇 讘诇讬 讙讝讬讛"讻 讛讬讜 讞讬讬讘讬诐 讜讗注"驻 砖讛讬讛 诪转 诪砖讜诐 讛砖谞讬 诇讘讚讜 讘诇讬 诪注砖讛 讛专讗砖讜谉, 讗诇讗 砖诪讗讞专 砖讛专讗砖讜谉 讛砖转转祝 讘诪注砖讛 讛专爪讬讞讛 住讚"讗 砖讬讛讬讛 讞讬讬讘. 讜讛"讛 讗诐 讛诪注砖讛 诪讞讬讬讘 讗讚诐 讛诪讝讬拽. 讗讱 注讬讬谉 讘讟讜专 (住讬' 砖驻"讗) 砖驻住拽 砖讛讗讞专讜谉 砖讬砖讘 注诇 讛住驻住诇 驻讟讜专. 讜讻谉 驻讜讟专 讛专诪讘"诐 (驻"讜 诪讛诇' 讞讜讘诇 讛诇讬"讚) 讗转 讛讗讞专讜谉 砖讛谞讬讞 讞讘讬诇转讜 注诇 讘讛诪讛 讜诪转讛 讗讞专讬 砖注诪讚讛 讜诇讗 讛诇讻讛 诪讞诪转 讛讞讘讬诇讜转 讛专讗砖讜谞讜转. 讜诇驻讬 专讘讬谞讜 讬讜爪讗 砖住讜讘专讬诐 砖讛诪讞讬讬讘 讘讗讚诐 讛诪讝讬拽 讛讜讗 讞住专讜谉 讛砖诪讬专讛 讜诇讗 诪注砖讛 讛谞讝拽, 砖诇讗 讻讘专爪讬讞讛, 注讬讬谉 讘专讗砖讬转 讛砖讬注讜专讬诐 诇诪住讻转讬谉.
143 注讬讬谉 诇诪注诇讛 (讚祝 讜. 讘转讜住' 讚"讛 诇讗转讜讬讬) 讜讘砖讬注讜专讬诐 砖诐.
144 注讬讬谉 讘砖讬注讜专 讛专讗砖讜谉 注诇 讛诪砖谞讛 (讚祝 讘.) 讚"讛 讚' 讗讘讜转 谞讝讬拽讬谉 讜讻讜' 讜讛诪讘注讛.
145 注讬讬谉 诇注讬诇 (讚祝 讜.) 讘转讜住' 讚"讛 诇讗转讜讬讬. 讘专诐 诇注谞讬谉 爪专讜专讜转 讬砖 讛诇诇"诪 讛诪讞讬讬讘转 讞"谞 讘诪拽讜诐 谞"砖 讜注讻"讝 讻讞讜 讻讙讜驻讜 讚诪讬, 注讬讬谉 诇拽诪谉 (讘讚祝 讬讝:).
146 讻讗谉 讗讝讬诇 专讘讬谞讜 讝爪"诇 讻驻讬专讜砖讜 砖诪讚讜讘专 讻砖讗讬谞诐 讗谞讜住讬诐 砖诇讗 讻驻讬' 讛讙专"讗.
147 讬转讻谉 诇驻专砖 讛专诪讘"诐 砖讗讬谞讜 讬讚讜注 讗诐 讛讬转讛 诪讛诇讻转 诇驻谞讬 砖讛谞讬讞 讛讗讞专讜谉 讗转 讞讘讬诇转讜 注诇讬讛. 讜诇驻讬 诪讛诇讱 砖诇 专讘讬谞讜 讝爪"诇 爪"诇 砖讗祝 讻砖讗讬谞讛 诪讛诇讻转 讘讙诇诇 讛专讗砖讜谞讬诐 讛讗讞专讜谉 注砖讛 诪注砖讛 谞讝拽 讜讞讬讬讘 讗诇讗 砖讙讜讘讬诐 诪谉 讛专讗砖讜谞讬诐, 讜爪"注.
148 注讬讬谉 讘专砖讬诪讜转 砖讬注讜专讬诐 砖讘讜注讜转 讜谞讚专讬诐 讞诇拽 讘' 讚祝 专"讗 - 专"讘 讜讘砖讬注讜专讬诐 诇拽诪谉 (讚祝 讬讗.) 讘转讜住' 讚"讛 讗讬谉 砖诪讬谉.
149 注讬讬谉 讘专砖讬诪讜转 砖讬注讜专讬诐 砖讘讜注讜转 讜谞讚专讬诐 讞诇拽 讘' 讚祝 拽"讻.
150 注讬讬谉 讘讻转讜讘讜转 (诇讚:) 讘讛谞讬讞 诇讛谉 讗讘讬讛谉 驻专讛 砖讗讜诇讛 讜讻住讘讜专讬谉 砖诇 讗讘讬讛谉 讜讟讘讞讜讛 讜讗讻诇讜讛 诪砖诇诪讬谉 讚诪讬 讘砖专 讘讝讜诇. 讜拽' 诇诪讛 诇讗 讬砖诇诪讜 讻诇 砖讜讜讬 讛讘砖专 诪讚讬谉 诪讝讬拽. 讜诇驻讬 讛砖讬注讜专讬诐 谞讬讞讗 砖讗讬谉 砖讜讗诇 讜砖讜诪专讬诐 讞讬讬讘讬诐 诪讚讬谉 诪讝讬拽 讜专拽 诪讚讬谉 砖诇讬讞讜转 讬讚 讜讬转讻谉 砖讗注"驻 砖讬砖 诇讛诐 讝讻讜转讬 砖讗诇讛 砖讬专砖讜 诪讗讘讬讛诐 诪"诪 讗讬谉 诇讛诐 讞讬讜讘讬 砖讗诇讛 讗讜 讞讬讜讘 砖诇讬讞讜转 讬讚. 讝讻讜转讬 砖讗诇讛 砖诇讛诐 驻讜讟专讬诐 讗讜转诐 诪讞讬讜讘 诪讝讬拽 讚注诇诪讗. 讜注讬讬谉 讘专讗讘"讚 讘驻讻"讗 诪讛诇' 讗讬砖讜转 (讛诇"讟) 砖讻' 砖讗砖讛 砖砖讘专讛 讻诇讬 讘讬转讛 驻讟讜专讛 诪驻谞讬 砖讛讬讗 砖讜诪专 讜驻砖讬注讛 讘讘注诇讬诐 驻讟讜专. 讜讛诪诇"诪 转诪讛 砖讛专讬 讛讝讬拽讛 讘讬讚讬诐 讜诇讗 砖诪注谞讜 砖讘讘注诇讬诐 讬驻讟讜专 诪讝讬拽 讘讬讚讬诐. 讜诇驻讬 讚讘专讬 诪专谉 专讘讬谞讜 讛专讘 讝爪"诇 谞讬讞讗 砖讗讬谉 砖讜诪专 讞讬讬讘 诪讚讬谉 诪讝讬拽 讚注诇诪讗 讜专拽 诪驻专砖转 砖讜诪专讬诐 讜讘讘注诇讬诐 驻讜讟专 讞讬讜讘讬 砖讜诪专, 讗讱 拽砖讛 注诇 驻讬专讜砖 讝讛 讘专讗讘"讚 讻讬 砖诇讬讞讜转 讬讚 讘讘注诇讬诐 讞讬讬讘 (讘"诪 诪讗 讘) 讜讗诐 砖讜诪专 讛诪讝讬拽 讞讬讬讘 诪讚讬谉 砖诇讬讞讜转 讬讚 诇诪讛 讛讗砖讛 砖讛讝讬拽讛 驻讟讜专讛 诪砖讜诐 讚讬谉 讘讘注诇讬诐. 讜讗讜诇讬 讬"诇 砖讞讬讬讘 讘讘注诇讬诐 专拽 讘砖诇讬讞讜转 讬讚 砖讬砖 讘讜 拽谞讬谉 讜诇讗 讘砖诇讬讞讜转 讬讚 砖讬砖 讘讜 谞讝拽, 讜爪"注.
讜讛谞讛 驻住拽 讛专诪讘"诐 (驻"讘 诪讛诇' 砖讻讬专讜转 讛诇"讙) 砖砖讜诪专 砖驻砖注 讞讬讬讘 诪讟注诐 诪讝讬拽, 讜诇驻讬讻讱 砖讜诪专 砖驻砖注 讘拽专拽注 讞讬讬讘. 讜诇讻讗讜专讛 诪拽讜专讜 住转讜诐. 讗讱 讗诐 谞谞拽讜讟 砖拽讬讬诪转 驻专砖讛 诪讬讜讞讚转 砖诇 诪讝讬拽 讘砖讜诪专 讜讗讬谞讛 讗讜转讛 驻专砖讛 砖诇 诪讝讬拽 讚注诇诪讗 谞讬转谉 讬讜转专 诇讛讘讬谉 讗转 驻住拽讜.
151 诇驻讬"讝 讬诇"注 诪讬 讘注诇讬讛 砖诇 讛谞讘讬诇讛 讻砖讛讬讗 讘转讜讱 讛讘讜专. 讜诇讻讗讜专讛 讗诇讬讘讗 讚讛讘讬讗讜专 砖诇 诪专谉 专讘讬谞讜 讛专讘 讝爪"诇 讬讜爪讗 砖讛讘注诇讜转 砖讬讬讻转 诇诪讝讬拽 讜诇讗 诇谞讬讝拽. 讜谞"诪 诇讛拽讚砖 讘转讜讱 讛讘讜专 砖讛诪讝讬拽 讚讜拽讗 讬讻讜诇 诇讛拽讚讬砖讛 讜诇讗 讛谞讬讝拽, 讜讗诐 讛诪讝讬拽 专讜爪讛 诇讛讞讝讬拽 讗转 讛谞讘讬诇讛 诇注爪诪讜 讛专砖讜转 讘讬讚讜. 讜讻讱 讛注诇讛 专讘讬谞讜 讝爪"诇 讘砖讬注讜专, 讜讛讜讗 讞讬讚讜砖 注爪讜诐.
152 注讬讬谉 讘专诪"讗 讞讜"诪 住讬' 转"讙 住注讬祝 讘' 讜讘讛讙讛转 讛讙专"讗 砖诐 讗讜转 讚'.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

